cyanic-selkie/wikianc huggingface dataset:
ಇಂಪ್ರೆಷನಿಸಮ್(ಚಿತ್ತಪ್ರಭಾವ ನಿರೂಪಣ)
ಸ್ಥೂಲ ಅವಲೋಕನ
ಮೊದಮೊದಲ ಚಿತ್ತಪ್ರಭಾವ ನಿರೂಪಣವಾದಿಗಳು ತೀವ್ರಗಾಮಿಗಳಾಗಿದ್ದು ಸಾಂಪ್ರದಾಯಿಕ ವರ್ಣಚಿತ್ರದ ನಿಯಮಗಳನ್ನು ಮುರಿದರು. ಯುಜೀನ್ ಡೆಕ್ಲಾಕ್ರೊಯಕ್ಸ್ ಮೊದಲಾದ ವರ್ಣಚಿತ್ರಕಾರರ ಕೆಲಸಗಳಿಂದ ಸ್ಫೂರ್ತಿ ಪಡೆದ ಅವರು ಬಣ್ಣಗಳನ್ನು ನೀಡಲು, ಸ್ವತಂತ್ರವಾಗಿ ಕುಂಚದಿಂದ ರಚಿಸಲು, ಗೆರೆಗಳಿಗೆ ಹೆಚ್ಚಿನ ಪ್ರಾಮುಖ್ಯತೆಯನ್ನು ನೀಡಲು ಆರಂಭಿಸಿದರು. ಸ್ಟುಡಿಯೊದಿಂದ ಹೊರಗೆ ಮತ್ತು ಆಧುನಿಕ ಜಗತ್ತಿನಲ್ಲಿ ವರ್ಣಚಿತ್ರ ರಚಿಸುವ ಕಾರ್ಯವನ್ನು ಕೈಗೊಂಡರು. ಹಿಂದೆ ಒಳಾಂಗಣದಲ್ಲಿ ಸಾಮಾನ್ಯವಾಗಿ ಪ್ರಸ್ತುತದ ಜೀವನ, ಭಾವಚಿತ್ರಗಳು ಮತ್ತು ಭೂದೃಶ್ಯಗಳ ವರ್ಣಚಿತ್ರ ರಚಿಸಲಾಗುತ್ತಿತ್ತು. ಈ ಚಿತ್ತಪ್ರಭಾವ ನಿರೂಪಣವಾದಿಗಳು ಎನ್ ಪ್ಲೇನ್ ಏರ್ ‌ನ ವರ್ಣಚಿತ್ರ-ರಚಿಸುವ ಮೂಲಕ ಸೂರ್ಯನ ಬೆಳಕಿನ ಕ್ಷಣಿಕ ಮತ್ತು ಅಸ್ಥಿರ ಪ್ರಭಾವಗಳನ್ನು ಸೆರೆಹಿಡಿಯಬಹುದೆಂದು ಕಂಡುಕೊಂಡರು. ಆಧುನಿಕ ಜೀವನದ ನೈಜ ದೃಶ್ಯಗಳ ವರ್ಣಚಿತ್ರ ರಚಿಸುವ ಮೂಲಕ ಅವರು ವಿವರಗಳ ಬದಲಿಗೆ ಸಂಪೂರ್ಣ ಸದೃಶ್ಯ ಪ್ರಭಾವಗಳನ್ನು ಚಿತ್ರಿಸಿದರು. ತೀವ್ರ ಬಣ್ಣದ ಪ್ರಭಾವವನ್ನು ಪಡೆಯಲು ಅವರು ಮಿಶ್ರ ಮತ್ತು ಹದವಾಗಿ ಬೆರೆಸಿಲ್ಲದ ಅಥವಾ ಮಾರ್ಪಡಿಸಿಲ್ಲದ ಶುದ್ಧ ಬಣ್ಣದ ಸಣ್ಣ 'ಒಡೆದ' ಕುಂಚ ರೇಖೆಗಳನ್ನು ಬಳಸಿದರು. ಫ್ರಾನ್ಸಿನಲ್ಲಿ ಚಿತ್ತಪ್ರಭಾವ ನಿರೂಪಣದ ಬೆಳವಣಿಗೆಯು ಮ್ಯಾಚಿಯೋಲಿ ಎಂಬ ಇಟಲಿಯ ವರ್ಣಚಿತ್ರಕಲಾವಿದರು ಮತ್ತು ಅಮೆರಿಕಾ ಸಂಯುಕ್ತ ಸಂಸ್ಥಾನದ ವಿನ್ಸ್ಲೊ ಹೋಮರ್ ಮೊದಲಾದವರನ್ನೂ ಒಳಗೊಂಡಂತೆ ಅಸಂಖ್ಯಾತ ಇತರ ವರ್ಣಚಿತ್ರಕಾರರು ಈ ಚಳವಳಿಗೆ ವಿಶಿಷ್ಟವಾದ ಚಿತ್ತಪ್ರಭಾವ ನಿರೂಪಣವಾದಿಗಳು ಅಭಿವೃದ್ಧಿಪಡಿಸಿದ ಹೊಸ ವಿಧಾನ ಪ್ಲೇನ್ ಏರ್ ವರ್ಣಚಿತ್ರ-ರಚನೆಯನ್ನು ಆರಂಭಿಸಿದಾಗ ಸಂಭವಿಸಿತು. ಇದರ ಬೆಂಬಲಿಗರು ಒಂದು ಭಿನ್ನ ದೃಷ್ಟಿಕೋನದಲ್ಲಿ ವಾದಿಸುತ್ತಾ, ಇದು ನೇರ ಭಂಗಿ ಮತ್ತು ಸಂಯೋಜನೆಯ, ಗಾಢ ಮತ್ತು ವಿವಿಧ ಬಣ್ಣಗಳಲ್ಲಿ ವ್ಯಕ್ತಪಡಿಸಿದ ಬೆಳಕಿನ ಪಾತ್ರದ ಒಂದು ಪ್ರತ್ಯಕ್ಷತೆ ಮತ್ತು ಚಳವಳಿಯ ಕಲೆಯಾಗಿದೆ ಎಂದು ಹೇಳಿದ್ದಾರೆ. ಮೊದಲು ವಿರೋಧ ವ್ಯಕ್ತಪಡಿಸಿದ ಮಂದಿ ಕ್ರಮೇಣ ಚಿತ್ತಪ್ರಭಾವ ನಿರೂಪಣವಾದಿಗಳು ತಾಜಾ ಮತ್ತು ಮೂಲಭೂತ ದೃಶ್ಯವನ್ನು ಸೆರೆಹಿಡಿದಿದ್ದಾರೆಂದು ನಂಬಲು ಆರಂಭಿಸಿದರು, ಆದರೂ ಇದು ಕಲಾ ವಿಮರ್ಶಕರು ಮತ್ತು ಸಂಘಟನೆಗಳಿಂದ ಅನುಮೋದನೆಯನ್ನು ಪಡೆಯಲಿಲ್ಲ. ವಸ್ತುವನ್ನು ಪುನಃ ರಚಿಸುವ ಬದಲಿಗೆ ಆ ವಸ್ತುವನ್ನು ನೋಡುವ ಕಣ್ಣಿನ ಸಂವೇದನೆಯನ್ನು ಪುನಃರೂಪಿಸುವ ಮೂಲಕ ಮತ್ತು ಭಾರಿ ವಿಧಾನಗಳು ಮತ್ತು ಪ್ರಕಾರಗಳನ್ನು ರಚಿಸುವ ಮೂಲಕ ಚಿತ್ತಪ್ರಭಾವ ನಿರೂಪಣವು ವರ್ಣಚಿತ್ರದ ವಿವಿಧ ಚಳವಳಿಗಳಿಗೆ ಒಂದು ಪೂರ್ವಗಾಮಿ ಮೂಲವಾಯಿತು, ಇದನ್ನು ನಿಯೊ-ಚಿತ್ತಪ್ರಭಾವ ನಿರೂಪಣ, ನಂತರದ-ಚಿತ್ತಪ್ರಭಾವ ನಿರೂಪಣ, ಉಜ್ವಲ ವರ್ಣಚಿತ್ರಣ ಮತ್ತು ಘನಾಕೃತಿಕಲೆ ಮೊದಲಾದವು ಅನುಸರಿಸಿದವು.
ಚಿತ್ತಪ್ರಭಾವ ನಿರೂಪಣವಾದಿ ಕೌಶಲಗಳು
ಇತಿಹಾಸದಾದ್ಯಂತದ ವರ್ಣಚಿತ್ರಗಳು ಈ ವಿಧಾನಗಳನ್ನು ಸಂದರ್ಭಾನುಸಾರವಾಗಿ ಬಳಸಿದರು. ಆದರೆ ಚಿತ್ತಪ್ರಭಾವ ನಿರೂಪಣವಾದಿಗಳು ಇವನ್ನು ಒಟ್ಟಿಗೆ ಮತ್ತು ಸ್ಫುಟತೆಯೊಂದಿಗೆ ಬಳಸಿದ ಮೊದಲಿಗರಾಗಿದ್ದಾರೆ. ಈ ವಿಧಾನಗಳನ್ನು ಪ್ರಕಟಿಸುವ ವರ್ಣಚಿತ್ರಗಳನ್ನು ಬರೆದ ಹಿಂದಿನ ಕಲಾವಿದರೆಂದರೆ ಫ್ರಾನ್ಸ್ ಹಾಲ್ಸ್, ಡೈಗೊ ವೆಲಾಜ್‌ಕ್ವೆಜ್, ಪೀಟರ್ ಪಾಲ್ ರುಬೆನ್ಸ್, ಜಾನ್ ಕಾಂಸ್ಟೇಬಲ್ ಮತ್ತು ಜೆ. ಎಮ್. ಡಬ್ಲ್ಯೂ. ಟರ್ನರ್. ಚಿತ್ತಪ್ರಭಾವ ನಿರೂಪಣಕ್ಕೆ ಮಾರ್ಗವನ್ನು ರೂಪಿಸಿದ ಫ್ರೆಂಚ್ ವರ್ಣಚಿತ್ರಕಾರರೆಂದರೆ ರೊಮ್ಯಾಂಟಿಕ್ ವರ್ಣಚಿತ್ರಕಾರ ಯೂಜೀನ್ ಡೆಲಾಕ್ರೋಯಕ್ಸ್, ವಾಸ್ತವವಾದಿಗಳ ಮುಖಂಡ ಗುಸ್ಟೇವ್ ಕರ್ಬೆಟ್ ಹಾಗೂ ಬಾರ್ಬಿಜಾನ್ ಶಾಲೆಯ ವರ್ಣಚಿತ್ರಕಾರ ಥಿಯೊಡೋರ್ ರಸ್ಸಿ. ಈ ಚಿತ್ತಪ್ರಭಾವ ನಿರೂಪಣವಾದಿಗಳು ಜೀನ್-ಬ್ಯಾಪ್ಟಿಸ್ಟೆ-ಕ್ಯಾಮಿಲ್ಲೆ ಕೊರೊಟ್ ಮತ್ತು ಯೂಜೀನ್ ಬೌಡಿನ್‌ರ ಕೃತಿಗಳಿಂದ ಹೆಚ್ಚಿಗೆ ತಿಳಿದುಕೊಂಡರು, ಇವರು ಚಿತ್ತಪ್ರಭಾವ ನಿರೂಪಣಕ್ಕೆ ಹತ್ತಿರವಾದ ಶೈಲಿಯಲ್ಲಿ ನಿಸರ್ಗ ಚಿತ್ರವನ್ನು ಬರೆದರು ಮತ್ತು ಕಿರಿಯ ಕಲಾವಿದರಿಗೆ ಸ್ನೇಹಿತರಾದರು ಮತ್ತು ಸಲಹೆ ಸೂಚನೆಗಳನ್ನು ನೀಡಿದರು. ಚಿತ್ತಪ್ರಭಾವ ನಿರೂಪಣವಾದಿಗಳು ಮಧ್ಯ-ಶತಮಾನದಲ್ಲಿ ಬಳಕೆಗೆ ಬಂದ ಸೀಸದ ಕೊಳವೆಗಳಲ್ಲಿ (ಆಧುನಿಕ ಹಲ್ಲುಜ್ಜುವ ಪೇಸ್ಟಿನ ಕೊಳವೆಗಳನ್ನು ಹೋಲುವ) ಮಿಶ್ರ ಬಣ್ಣಗಳನ್ನು ಉಪಯೋಗಿಸುವ ವಿಧಾನದ ಪ್ರಯೋಜನವನ್ನು ಪಡೆದುಕೊಂಡರು. ಇದು ವರ್ಣಚಿತ್ರಕಾರರಿಗೆ ಹೊರಾಂಗಣ ಮತ್ತು ಒಳಾಂಗಣಗಳೆರಡಲ್ಲೂ ಹೆಚ್ಚು ಸಹಜವಾಗಿ ಕೆಲಸ ಮಾಡುವ ಅವಕಾಶವನ್ನು ನೀಡಿತು. ಹಿಂದೆ ವರ್ಣಚಿತ್ರಕಾರರು ತಮ್ಮ ಬಣ್ಣಗಳನ್ನು ತಾವೇ ತಯಾರಿಸಿಕೊಳ್ಳುತ್ತಿದ್ದರು, ಒಣಗಿದ ಬಣ್ಣದ ಹುಡಿಗಳನ್ನು ಪುಡಿಮಾಡಿ ನಾರಗಸೆಯೆಣ್ಣಯೊಂದಿಗೆ ಮಿಶ್ರಮಾಡುತ್ತಿದ್ದರು, ನಂತರ ಅವನ್ನು ಪ್ರಾಣಿ-ಚರ್ಮದ ಚೀಲಗಳಲ್ಲಿ ಸಂಗ್ರಹಿಸಿಡುತ್ತಿದ್ದರು.
ವಿಷಯ ಮತ್ತು ಸಂಯೋಜನೆ
ಚಿತ್ತಪ್ರಭಾವ ನಿರೂಪಣವಾದಿಗಳಿಗಿಂತ ಹಿಂದಿನ ಇತರ ವರ್ಣಚಿತ್ರಕಾರರು, ಮುಖ್ಯವಾಗಿ ಜಾನ್ ಸ್ಟೀನ್ ಮೊದಲಾದ 17ನೇ ಶತಮಾನದ ಡಚ್ ವರ್ಣಚಿತ್ರಕಾರರು, ಸಾಮಾನ್ಯ ವಿಷಯಗಳನ್ನು ಕೇಂದ್ರೀಕರಿಸಿದ್ದರು, ಆದರೆ ಅವರ ಸಂಯೋಜನೆ ಮಾರ್ಗವು ಸಾಂಪ್ರದಾಯಿಕವಾಗಿತ್ತು. ಮುಖ್ಯ ವಿಷವು ವೀಕ್ಷಿಸುವವರ ಗಮನವನ್ನು ಸೆಳೆಯುವಂತೆ ಅವರು ತಮ್ಮ ಸಂಯೋಜನೆಗಳನ್ನು ವ್ಯವಸ್ಥೆಗೊಳಿಸಿದರು. ಚಿತ್ತಪ್ರಭಾವ ನಿರೂಪಣವಾದಿಗಳು ವಿಷಯ ಮತ್ತು ಹಿನ್ನೆಲೆಯ ನಡುವಿನ ಎಲ್ಲೆಯನ್ನು ಕಡಿಮೆಗೊಳಿಸುವ ಮೂಲಕ ಚಿತ್ತಪ್ರಭಾವ ನಿರೂಪಣವಾದಿ ವರ್ಣಚಿತ್ರಗಳ ಪ್ರಭಾವವು ಹೆಚ್ಚಾಗಿ ಒಂದು ಸರಕ್ಕನೆ ತೆಗೆದ ಚಿತ್ರವನ್ನು ಹೋಲುವಂತೆ ಮಾಡುತ್ತಿದ್ದರು. ಛಾಯಾಚಿತ್ರ ಗ್ರಹಣವು ಜನಪ್ರಿಯತೆಯನ್ನು ಗಳಿಸುತ್ತಿತ್ತು ಮತ್ತು ಕ್ಯಾಮೆರಾಗಳು ಸುಲಭವಾಗಿ ಒಯ್ಯಬಹುದಾದ ಸಾಧನಗಳಾದುದರಿಂದ ಛಾಯಾಚಿತ್ರಗಳು ಹೆಚ್ಚು ಸಾಧಾರಣವಾಯಿತು. ಛಾಯಾಚಿತ್ರ ಗ್ರಹಣವು ಚಿತ್ತಪ್ರಭಾವ ನಿರೂಪಣವಾದಿಗಳಿಗೆ ಭೂದೃಶ್ಯದ ಕ್ಷಣ ಮಾತ್ರದಲ್ಲಿ ಮರೆಯಾಗುವ ಬೆಳಕಿನಲ್ಲಿ ಮಾತ್ರವಲ್ಲದೆ ದಿನನಿತ್ಯದ ಜನರ ಜೀವನದಲ್ಲೂ ಕ್ಷಣವನ್ನು ಸೆರೆಹಿಡಿಯಲು ಸ್ಫೂರ್ತಿಯನ್ನು ನೀಡಿತು. ಚಿತ್ತಪ್ರಭಾವ ನಿರೂಪಣವಾದಿ ಚಳವಳಿಯ ಬೆಳವಣಿಗೆಯನ್ನು ಭಾಗಶಃ ಹೊಸದಾಗಿ ಸ್ಥಾಪಿತವಾದ ಮಾಧ್ಯಮ ಛಾಯಾಚಿತ್ರ ಗ್ರಹಣಕ್ಕೆ ವರ್ಣಚಿತ್ರಕಾರರ ಪ್ರತಿಕ್ರಿಯೆಯೆಂಬುದಾಗಿ ತಿಳಿಯಬಹುದು. ಸ್ಥಿರ ಅಥವಾ ಸ್ತಬ್ಧ ಚಿತ್ರಗಳನ್ನು ತೆಗೆಯುವುದು, ನೈಜತೆಯನ್ನು ಸೆರೆಹಿಡಿಯುವ ಹೊಸ ಮಾಧ್ಯಮವನ್ನು ಒದಗಿಸುವ ಮೂಲಕ ವರ್ಣಚಿತ್ರಕಾರರಿಗೆ ಸವಾಲನ್ನು ಒಡ್ಡಿತು. ಆರಂಭದಲ್ಲಿ ಛಾಯಾಚಿತ್ರ ಗ್ರಹಣದ ಅಸ್ತಿತ್ವವು ವರ್ಣಚಿತ್ರಕಾರರ ನಿಸರ್ಗದ ಚಿತ್ರ ಮತ್ತು ನೈಜತೆಯನ್ನು ಪ್ರತಿಬಿಂಬಿಸುವ ಅವರ ಸಾಮರ್ಥ್ಯವನ್ನು ಕುಗ್ಗಿಸಿತು. ಛಾಯಾಚಿತ್ರ ಗ್ರಹಣವು ಹೆಚ್ಚು ಪರಿಣಾಮಕಾರಿಯಾಗಿ ಮತ್ತು ಖಾತರಿಯಾಗಿ ಜೀವಸದೃಶ ಚಿತ್ರಗಳನ್ನು ಸೃಷ್ಟಿಸಿದರಿಂದ ಭಾವಚಿತ್ರ ಮತ್ತು ಭೂದೃಶ್ಯ ವರ್ಣಚಿತ್ರಗಳಲ್ಲಿ ನೈಜತೆಯ ಕೊರತೆಯಿದೆಯೆಂದು ಭಾವಿಸಿಲಾಯಿತು. ಆದರೂ, ಛಾಯಾಚಿತ್ರ ಗ್ರಹಣವು ನಿಜವಾಗಿ ವರ್ಣಚಿತ್ರಕಾರರಿಗೆ ಕಲಾತ್ಮಕ ಅಭಿವ್ಯಕ್ತಿಯ ಇತರ ಮಾರ್ಗವನ್ನು ಅನುಸರಿಸಲು ಸ್ಫೂರ್ತಿಯನ್ನು ನೀಡಿತು. ನೈಜತೆಗಾಗಿ ಛಾಯಾಚಿತ್ರ ಗ್ರಹಣದೊಂದಿಗೆ ಪೈಪೋಟಿ ನಡೆಸುವ ಬದಲಿಗೆ, ವರ್ಣಚಿತ್ರಕಾರರು ಛಾಯಾಚಿತ್ರಕ್ಕಿಂತ ಉತ್ತಮವಾಗಿ ಚಿತ್ರ ಬಿಡಿಸಬಹುದಾದ ಮಾರ್ಗಕ್ಕೆ ಹೆಚ್ಚು ಗಮನ ಹರಿಸಿದರು, ಅದಕ್ಕಾಗಿ ಅವರು ಚಿತ್ರದ ಕಲ್ಪನೆಯಲ್ಲಿ ಹೆಚ್ಚು ವ್ಯಕ್ತಿನಿಷ್ಠವಾಗಿರುವ ಒಂದು ಕಲೆಯ ರೂಪವನ್ನು ಅಭಿವೃದ್ಧಿಪಡಿಸಿದರು, ಛಾಯಾಚಿತ್ರ ಗ್ರಹಣವು ಈ ವ್ಯಕ್ತಿನಿಷ್ಠತೆಯನ್ನು ಕಡೆಗಣಿಸಿತ್ತು. ಚಿತ್ತಪ್ರಭಾವ ನಿರೂಪಣವಾದಿಗಳು ಪ್ರಪಂಚದ ಪ್ರತಿಬಿಂಬಕ ಚಿತ್ರಗಳು ಅಥವಾ ನಿಖರವಾದ ಪ್ರತಿಬಿಂಬವನ್ನು ರಚಿಸುವ ಬದಲಿಗೆ ತಮ್ಮ ನಿಸರ್ಗದ ಗ್ರಹಿಕೆಯನ್ನು ವ್ಯಕ್ತಪಡಿಸಲು ಪ್ರಯತ್ನಿಸಿದರು. ಇದು ವರ್ಣಚಿತ್ರಕಾರರಿಗೆ 'ತಮ್ಮ ಆಸಕ್ತಿ ಮತ್ತು ಮನಸ್ಸಾಕ್ಷಿಯ ಅನುಕ್ತ ನಿಯಮಗಳೊಂದಿಗೆ ತಾವು ಕಂಡಿದುದನ್ನು' ವ್ಯಕ್ತಿನಿಷ್ಠವಾಗಿ ಚಿತ್ರ ಬಿಡಿಸಲು ಅವಕಾಶ ಮಾಡಿಕೊಟ್ಟಿತು. ಛಾಯಾಚಿತ್ರ ಗ್ರಹಣವು ಅದು ಆಗ ಹೊಂದಿರದಿದ್ದ ಬಣ್ಣ ಮೊದಲಾದ ಚಿತ್ರಬಿಡಿಸುವ ಮಾಧ್ಯಮದ ಅಂಶಗಳನ್ನು ಬಳಸಿಕೊಳ್ಳುವಂತೆ ವರ್ಣಚಿತ್ರಕಾರರನ್ನು ಪ್ರೋತ್ಸಾಹಿಸಿತು. 'ಚಿತ್ತಪ್ರಭಾವ ನಿರೂಪಣವಾದಿಗಳು ಛಾಯಾಚಿತ್ರ ಗ್ರಹಣಕ್ಕೆ ಒಂದು ವ್ಯಕ್ತಿನಿಷ್ಠ ಪರ್ಯಾಯವನ್ನು ಪ್ರಜ್ಞಾಪೂರ್ವಕವಾಗಿ ಒದಗಿಸಿದ ಮೊದಲಿಗರಾಗಿದ್ದಾರೆ'. ಮತ್ತೊಂದು ಪ್ರಮುಖ ಪ್ರಭಾವವೆಂದರೆ ಜಪಾನಿನ ಕಲಾ ಚಿತ್ರಗಳು (ಜಾಪೋನಿಸಮ್), ಇದು ಮೂಲತಃ ಫ್ರಾನ್ಸಿಗೆ ಆಮದುಗೊಂಡ ಸರಕುಗಳ ಹೊದಿಕೆ ಕಾಗದವಾಗಿ ಬಂದಿತು. ಈ ಚಿತ್ರಗಳ ಕಲೆಯು 'ಸ್ನ್ಯಾಪ್‌ಶಾಪ್' ಆಯಾಮಗಳಿಗೆ ಮತ್ತು ಚಳವಳಿಯ ವಿಶಿಷ್ಟ ಲಕ್ಷಣವಾದ ಅಸಾಂಪ್ರದಾಯಿಕ ಸಂಯೋಜನೆಗಳಿಗೆ ಗಮನಾರ್ಹ ಕೊಡುಗೆಯನ್ನು ನೀಡಿತು. ಎದ್ಗಾರ್ ದೆಗಾಸ್ ಒಬ್ಬ ಹುರುಪಿನ ಛಾಯಾಚಿತ್ರ ಗ್ರಾಹಕ ಮತ್ತು ಜಪಾನೀಸ್ ಚಿತ್ರ ಸಂಗ್ರಾಹಕ. 1874ರ ಆತನ ದಿ ಡ್ಯಾನ್ಸ್ ಕ್ಲಾಸ್ (ಲಾ ಕ್ಲಾಸ್ಸೆ ಡಿ ಡ್ಯಾನ್ಸೆ) ಅದರ ವಿಷಮಪಾರ್ಶ್ವದ ಸಂಯೋಜನೆಯಲ್ಲಿ ಇವೆರಡರ ಪ್ರಭಾವಗಳನ್ನೂ ತೋರಿಸುತ್ತದೆ. ಈ ಚಿತ್ರದಲ್ಲಿ ಕೆಳಗಿನ ಬಲ ಕಾಲುಭಾಗದಲ್ಲಿ ವಿಶಾಲವಾದ ಖಾಲಿ ಸಮತಲ ಪ್ರದೇಶವನ್ನು ಬಿಟ್ಟುಬಿಟ್ಟು ನರ್ತಕರು ವಿವಿಧ ಚಂದವಿಲ್ಲದ ಭಂಗಿಗಳಲ್ಲಿರುವುದನ್ನು ಗಮನಿಸಬಹುದು. ಈ ನರ್ತಕರನ್ನು ದಿ ಲಿಟಲ್ ಫೊರ್ಟೀನ್-ಯಿಯರ್-ಓಲ್ಡ್ ಡ್ಯಾನ್ಸರ್ ‌ನಂತಹ ಶಿಲ್ಪಕೃತಿಯಲ್ಲೂ ಸೆರೆಹಿಡಿಯಲಾಗಿದೆ.
ಪ್ರಮುಖ ಚಿತ್ತಪ್ರಭಾವ ನಿರೂಪಣವಾದಿಗಳು
ಫ್ರಾನ್ಸಿನ ಚಿತ್ತಪ್ರಭಾವ ನಿರೂಪಣ ಬೆಳವಣಿಗೆಯಲ್ಲಿ ಪ್ರಮುಖ ಪಾತ್ರವಹಿಸಿದ ವ್ಯಕ್ತಿಗಳನ್ನು ಈ ಕೆಳಗೆ ಪಟ್ಟಿಮಾಡಲಾಗಿದೆ:
ಸಮಯ: ಚಿತ್ತಪ್ರಭಾವ ನಿರೂಪಣವಾದಿಗಳ ಜೀವನ
ಚಿತ್ತಪ್ರಭಾವ ನಿರೂಪಣವಾದಿಗಳು
ಸಂಬಂಧಿಸಿದವರು ಮತ್ತು ಪ್ರಭಾವ ಬೀರಿದ ಕಲಾವಿದರು
ಚಿತ್ತಪ್ರಭಾವ ನಿರೂಪಣವಾದಿಗಳಿಗೆ ಹತ್ತಿರದಿಂದ ಸಂಬಂಧಿಸಿದವರಲ್ಲಿ ಕೆಲವು ವರ್ಣಚಿತ್ರಕಾರರು ತಮ್ಮ ವಿಧಾನಗಳನ್ನು ಕೆಲವು ಹಂತಕ್ಕೆ ಅನುಮೋದಿಸಿದರು. ಇವರಲ್ಲಿ ಗಿಯುಸೆಪ್ಪೆ ಡಿ ನಿಟ್ಟಿಸ್ ಸಹ ಸೇರಿದ್ದಾರೆ, ಈತ ಪ್ಯಾರಿಸ್‌ನಲ್ಲಿ ವಾಸಿಸುತ್ತಿದ್ದ ಒಬ್ಬ ಇಟಲಿಯನ್ ಕಲಾವಿದನಾಗಿದ್ದು ದೆಗಾಸ್‌ನ ಆಹ್ವಾನದ ಮೇರೆಗೆ ಮೊದಲ ಚಿತ್ತಪ್ರಭಾವ ನಿರೂಪಣವಾದಿ ಪ್ರದಶನದಲ್ಲಿ ಭಾಗವಹಿಸಿದರು, ಆದರೂ ಇತರ ಚಿತ್ತಪ್ರಭಾವ ನಿರೂಪಣವಾದಿಗಳು ಈತನ ಕೃತಿಯನ್ನು ಅಲ್ಲಗಳೆದರು. ಫೆಡೆರಿಕೊ ಜಾಂಡೊಮೆನೆಘಿ ಚಿತ್ತಪ್ರಭಾವ ನಿರೂಪಣವಾದಿಗಳೊಂದಿಗೆ ಸೇರಿಕೊಂಡ ದೆಗಾಸ್‌ನ ಮತ್ತೊಬ್ಬ ಇಟಲಿಯನ್ ಸ್ನೇಹಿತ. ಈವ ಗೊಂಜೇಲ್ಸ್ ಮ್ಯಾನೆಟ್‌ನ ಅನುಯಾಯಿಯಾಗಿದ್ದು, ಈತ ತನ್ನ ವರ್ಣಚಿತ್ರಗಳನ್ನು ಗುಂಪಿನೊಂದಿಗೆ ಪ್ರದರ್ಶಿಸಲಿಲ್ಲ. ಜೇಮ್ಸ್ ಅಬ್ಬಾಟ್ಟ್ ಮ್ಯಾಕ್‌ನೈಲ್ ವಿಸ್ಲರ್ ಒಬ್ಬ ಅಮೆರಿಕನ್-ಮೂಲದ ವರ್ಣಚಿತ್ರಕಾರ, ಈತ ಚಿತ್ತಪ್ರಭಾವ ನಿರೂಪಣ ಚಳವಳಿಯಲ್ಲಿ ಭಾಗವಹಿಸಿದರು. ಆದರೆ ಈತ ಗುಂಪನ್ನು ಸೇರಿಕೊಳ್ಳಲಿಲ್ಲ ಮತ್ತು ಬೂದುಗೊಳಿಸಿದ ಬಣ್ಣಗಳಿಗೆ ಆದ್ಯತೆ ನೀಡಿದರು. ಇಂಗ್ಲಿಷ್ ವರ್ಣಚಿತ್ರಕಾರ ವಾಲ್ಟರ್ ಸಿಕರ್ಟ್ ಆರಂಭದಲ್ಲಿ ವಿಸ್ಲರ್‌ನ ಅನುಚರರಾಗಿದ್ದರು ಮತ್ತು ನಂತರ ದೆಗಾಸ್‌ನ ಮುಖ್ಯ ಅನುಯಾಯಿಯಾದರು. ಅವರು ಚಿತ್ತಪ್ರಭಾವ ನಿರೂಪಣವಾದಿಗಳೊಂದಿಗೆ ಪ್ರದರ್ಶನ ಮಾಡಲಿಲ್ಲ. 1904ರಲ್ಲಿ ವರ್ಣಚಿತ್ರಕಾರ ಮತ್ತು ಬರಹಗಾರ ವಿನ್ಫಾರ್ಡ್ ಡ್ಯೂಹರ್ಸ್ಟ್ ಫ್ರೆಂಚ್ ವರ್ಣಚಿತ್ರಕಾರರದ ಬಗ್ಗೆ ಮೊದಲ ಪ್ರಮುಖ ಅಧ್ಯಯನವನ್ನು ಬರೆದರು, ಇಂಪ್ರೆಷನಿಸ್ಟ್ ಪೈಂಟಿಂಗ್: ಇಟ್ಸ್ ಜೆನೆಸಿಸ್ ಆಂಡ್ ಡೆವಲಪ್ಮೆಂಟ್ ಎಂಬ ಶೀರ್ಷಿಕೆಯ ಇದು ಇಂಗ್ಲಿಷ್‌ನಲ್ಲಿ ಪ್ರಕಟವಾಯಿತು. ಇದು ಗ್ರೇಟ್ ಬ್ರಿಟನ್‌ನಲ್ಲಿ ಚಿತ್ತಪ್ರಭಾವ ನಿರೂಪಣವನ್ನು ಹೆಚ್ಚು ಜನಪ್ರಿಯಗೊಳಿಸಿತು. 1880ರ ದಶಕದ ಆರಂಭದಲ್ಲಿ, ಚಿತ್ತಪ್ರಭಾವ ನಿರೂಪಣವಾದಿ ವಿಧಾನಗಳು ಕೇವಲ ತೋರ್ಕೆಗೆ ಸ್ಯಾಲನ್‌ನ ಕಲೆಯ ಮೇಲೆ ಪ್ರಭಾವ ಬೀರುತ್ತಿದ್ದವು. ಜೀನ್ ಬೆರಾಡ್ ಮತ್ತು ಹೆನ್ರಿ ಗರ್ವೆಕ್ಸ್ ಮೊದಲಾದ ಫ್ಯಾಷನ್‌ಗಾರಿಕೆಯ ವರ್ಣಚಿತ್ರಕಾರರು ಸ್ಯಾಲನ್ ಕಲೆಯ ಸೂಕ್ಷ್ಮ ಮುಕ್ತಾಯದ ಕೆಲಸವನ್ನು ಉಳಿಸಿಕೊಂಡು ತಮ್ಮ ವರ್ಣಫಲಕಗಳಿಗೆ ಹೊಳಪುಕೊಡುವ ಮೂಲಕ ವಿಮರ್ಶಾತ್ಮಕ ಮತ್ತು ಹಣಕಾಸಿನ ಯಶಸ್ಸು ಕಂಡರು. ಈ ಕಲಾವಿದರು ಚಿತ್ತಪ್ರಭಾವ ನಿರೂಪಣವಾದಿ ಅಭ್ಯಾಸದಿಂದ ದೂರವಿದ್ದರೂ, ಅವರ ಕೃತಿಗಳನ್ನು ಕೆಲವೊಮ್ಮೆ ಸಾಂದರ್ಭಿಕವಾಗಿ ಚಿತ್ತಪ್ರಭಾವ ನಿರೂಪಣವೆಂದು ಸೂಚಿಸಲಾಗುತ್ತದೆ.
ಫ್ರಾನ್ಸಿನಿಂದ ಆಚೆಗೆ
ಚಿತ್ತಪ್ರಭಾವ ನಿರೂಪಣದ ಪ್ರಭಾವವು ಫ್ರಾನ್ಸಿನಿಂದ ಆಚೆಗೆ ಹರಡಿದಂತೆ, ಅನೇಕ ವರ್ಣಚಿತ್ರಕಾರರು ಹೊಸ ಶೈಲಿಯ ವೃತ್ತಿಗಾರರೆಂದು ಗುರುತಿಸಲ್ಪಟ್ಟರು. ಕೆಲವು ಪ್ರಮುಖ ಉದಾಹರಣೆಗಳೆಂದರೆ:
ಶಿಲ್ಪ, ಛಾಯಾಚಿತ್ರ ಗ್ರಹಣ ಮತ್ತು ಚಲನಚಿತ್ರ
ಕ್ಷಣಿಕ ಬೆಳಕಿನ ಪ್ರಭಾವಗಳನ್ನು ಸೂಚಿಸಲು ಒರಟಾದ ಮೇಲ್ಮೆ‌ಗಳನ್ನು ಬಳಸಿದ ಮಾರ್ಗಕ್ಕಾಗಿ ಶಿಲ್ಪಿ ಆಗಸ್ಟೆ ರೋಡಿನ್‌ನನ್ನು ಕೆಲವೊಮ್ಮೆ ಚಿತ್ತಪ್ರಭಾವ ನಿರೂಪಣವಾದಿ ಎಂದು ಕರೆಯಲಾಗುತ್ತದೆ. ಸೂಕ್ಷ್ಮ ಗಮನ ಮತ್ತು ಪರಿಸರ ಪ್ರಭಾವಗಳಿಂದ ವೈಶಿಷ್ಟ್ಯಗೊಂಡ ವರ್ಣಚಿತ್ರಗಳನ್ನು ಚಿತ್ರಿಸಿದ ಸಚಿತ್ರ ಛಾಯಾಚಿತ್ರಗ್ರಾಹಕರನ್ನೂ ಸಹ ಚಿತ್ತಪ್ರಭಾವ ನಿರೂಪಣವಾದಿಗಳೆಂದು ಕರೆಯಲಾಗುತ್ತಿತ್ತು. ಫ್ರೆಂಚ್ ಚಿತ್ತಪ್ರಭಾವ ನಿರೂಪಣವಾದಿ ಸಿನೆಮಾ ಎಂಬುದು 1919–1929ರಲ್ಲಿ ಫ್ರಾನ್ಸಿನಲ್ಲಿ ಲಕ್ಷ್ಯವಿಲ್ಲದೆ ನಿರೂಪಿಸಿದ ಚಲನಚಿತ್ರಗಳು ಮತ್ತು ಚಲನಚಿತ್ರ ನಿರ್ಮಾಪಕರ ಗುಂಪಿಗೆ ಬಳಸಿದೆ ಪದವಾಗಿದೆ. ಫ್ರೆಂಚ್ ಚಿತ್ತಪ್ರಭಾವ ನಿರೂಪಣವಾದಿ ಚಲನಚಿತ್ರ ನಿರ್ಮಾಪಕರೆಂದರೆ ಅಬೆಲ್ ಗ್ಯಾನ್ಸ್, ಜೀನ್ ಎಪ್ಸ್ಟೈನ್, ಜರ್ಮೈನೆ ದುಲಕ್, ಮಾರ್ಸೆಲ್ ಎಲ್‌ಹರ್ಬೈರ್, ಲೂಯಿಸ್ ದೆಲ್ಲುಕ್ ಮತ್ತು ಡ್ಮಿಟ್ರಿ ಕಿರ್ಸನೋಫ್.
ಸಂಗೀತ ಮತ್ತು ಸಾಹಿತ್ಯ
ಸಂಗೀತ ಚಿತ್ತಪ್ರಭಾವ ನಿರೂಪಣ ಎಂಬುದು 19ನೇ ಶತಮಾನದ ಉತ್ತರಾರ್ಧದಲ್ಲಿ ಆರಂಭವಾಗಿ 20ನೇ ಶತಮಾನದ ಮಧ್ಯಾವಧಿಯವರೆಗೆ ಮುಂದುವರಿದ ಯುರೋಪಿಯನ್ ಶಾಸ್ತ್ರೀಯ ಸಂಗೀತ ಚಳವಳಿಗೆ ನೀಡಿದ ಹೆಸರಾಗಿದೆ. ಫ್ರಾನ್ಸಿನಲ್ಲಿ ಹುಟ್ಟಿಕೊಂಡ ಸಂಗೀತ ಚಿತ್ತಪ್ರಭಾವ ನಿರೂಪಣ ಚಳವಳಿಯು ಧ್ವನಿ ಮತ್ತು ಭಾವದಿಂದ ವೈಶಿಷ್ಟ್ಯವಾಗಿತ್ತು ಹಾಗೂ ರೊಮ್ಯಾಂಟಿಕ್ ಯುಗದ ಭಾವನಾತ್ಮಕ ಅತಿರೇಕವನ್ನು ದೂರಮಾಡಿತು. ಚಿತ್ತಪ್ರಭಾವ ನಿರೂಪಣವಾದಿ ಸಂಯೋಜಕರು ಸ್ವಪ್ನಮಯವಾದ ಹಾಡು, ಅರಬ್ಬಿ ಸಂಗೀತ ಕೃತಿ ಮತ್ತು ಪ್ರಾಸ್ತಾವಿಕ ರಾಗಾಲಾಪನೆ ಇತ್ಯಾದಿ ಕಿರು ರಚನೆಗಳಿಗೆ ಹೆಚ್ಚಿನ ಪ್ರೋತ್ಸಾಹ ನೀಡಿದರು ಹಾಗೂ ಸಂಪೂರ್ಣ ಸಂಗೀತ ಸ್ವರ-ಶ್ರೇಣಿಯಂತಹ ಅಸಾಮಾನ್ಯ ಸ್ವರಗಳ ಜೋಡಣೆಯನ್ನು ಚಾಲ್ತಿಗೆ ತಂದರು. ಚಿತ್ತಪ್ರಭಾವ ನಿರೂಪಣವಾದಿ ಸಂಯೋಜಕರು ಮಾಡಿದ ಹೆಚ್ಚು ಗಮನಾರ್ಹ ಹೊಸ ಬದಲಾವಣೆಗಳೆಂದರೆ ಪ್ರಮುಖ 7ನೇ ಸ್ವರಮೇಳಗಳ ಮೊದಲ ಬಳಕೆ ಮತ್ತು 3ರಿಂದ ಐದು ಮತ್ತು ಆರು ಭಾಗದ ಹಾರ್ಮನಿ(ಏಕಕಾಲದಲ್ಲಿ ವಿವಿಧ ಸ್ವರಗಳನ್ನು ಸಂಯೋಜಿಸಿ ಸೃಷ್ಟಿಸಿದ ಸ್ವರಮೇಳ)ಗಳಲ್ಲಿನ ಸ್ವರಮೇಳ ರಚನೆಗಳ ವಿಸ್ತರಣೆ. ಸಂಗೀತ ಚಿತ್ತಪ್ರಭಾವ ನಿರೂಪಣದ ಮೇಲಿನ ದೃಶ್ಯ ಚಿತ್ತಪ್ರಭಾವ ನಿರೂಪಣದ ಪ್ರಭಾವವು ವಿವಾದಾಸ್ಪದವಾಗಿದೆ. ಕ್ಲಾಡೆ ಡಿಬಸ್ಸಿ ಮತ್ತು ಮಾರಿಸ್ ರಾವೆಲ್‌ರನ್ನು ಸಾಮಾನ್ಯವಾಗಿ ಚಿತ್ತಪ್ರಭಾವ ನಿರೂಪಣವಾದಿ ಸಂಯೋಜಕರೆಂದು ಪರಿಗಣಿಸಲಾಗುತ್ತದೆ. ಆದರೆ ಡಿಬಸ್ಸಿ ಈ ಪದವನ್ನು ಅಲ್ಲಗಳೆದು ಇದನ್ನು ವಿಮರ್ಶಕರ ನೂತನ ಸೃಷ್ಟಿಯೆಂದು ಕರೆದರು. ಎರಿಕ್ ಸ್ಯಾಟಿಯೂ ಸಹ ಈ ವರ್ಗದಲ್ಲಿದ್ದರೆಂದು ತಿಳಿಯಲಾಗುತ್ತದೆ, ಆದರೆ ಅವರ ಸಾಧನೆಯು ಮುಖ್ಯವಾಗಿ ಸಂಗೀತ ನವೀನತೆಯಲ್ಲಿ ಕಡಿಮೆ ಪ್ರಾಮುಖ್ಯತೆಯನ್ನು ಹೊಂದಿತ್ತೆಂದು ಭಾವಿಸಲಾಗುತ್ತದೆ. ಪಾಲ್ ಡುಕಾಸ್ ಮತ್ತೊಬ್ಬ ಫ್ರೆಂಚ್ ಸಂಯೋಜಕ, ಇವರನ್ನು ಕೆಲವೊಮ್ಮೆ ಚಿತ್ತಪ್ರಭಾವ ನಿರೂಪಣವಾದಿಯೆಂದು ಪರಿಗಣಿಸಲಾಗುತ್ತದೆ ಆದರೆ ಈತನ ಶೈಲಿಯು ಹಿಂದಿನ ರೊಮ್ಯಾಂಟಿಕ್‌ವಾದಿಗೆ ಹೆಚ್ಚು ಹತ್ತಿರದಿಂದ ಜತೆಗೂಡಿತ್ತು. ಫ್ರಾನ್ಸಿನಿಂದ ಹೊರಗಿನ ಸಂಗೀತ ಚಿತ್ತಪ್ರಭಾವ ನಿರೂಪಣವು ರಾಲ್ಫ್ ವಾಘನ್ ವಿಲಿಯಮ್ಸ್, ಒಟ್ಟೋರಿನೊ ರೆಸ್ಪಿಘಿ (ಇಟಲಿ) ಮತ್ತು ಅಲ್ಲನ್ ವಿಲ್ಕಾಕ್ಸ್, ಸಿರಿಲ್ ಸ್ಕಾಟ್ ಮತ್ತು ಜಾನ್ ಐರ್ಲೆಂಡ್ (ಇಂಗ್ಲೆಂಡ್) ಮೊದಲಾದ ಸಂಯೋಜಕರ ಕಾರ್ಯವನ್ನು ಒಳಗೊಳ್ಳುತ್ತದೆ. ಚಿತ್ತಪ್ರಭಾವ ನಿರೂಪಣ ಪದವನ್ನು ಒಂದು ಘಟನೆ ಅಥವಾ ದೃಶ್ಯದ ಸಂವೇದನ ಅಭಿವ್ಯಕ್ತಿಗಳನ್ನು ತಿಳಿಸಲು ಕೆಲವು ಆಯ್ದ ವಿವರಗಳು ಅಗತ್ಯವನ್ನು ಪೂರೈಸುವ ಸಾಹಿತ್ಯದ ಕಾರ್ಯ ವಿವರಿಸಲೂ ಬಳಸಲಾಯಿತು. ಚಿತ್ತಪ್ರಭಾವ ನಿರೂಪಣವಾದಿ ಸಾಹಿತ್ಯವು ಪ್ರತಿಮಾಪಂಥಕ್ಕೆ ಹತ್ತಿರದಿಂದ ಸಂಬಂಧಿಸಿದೆ, ಅದರ ಪ್ರಮುಖ ಮಾದರಿಗಳೆಂದರೆ ಬಾಡೆಲೇರ್, ಮಲ್ಲಾರ್ಮ್, ರಿಮ್‌ಬಾಡ್ ಮತ್ತು ವರ್ಲೇನ್. ವರ್ಜಿನಿಯಾ ವೂಲ್ಫ್ ಮತ್ತು ಜೋಸೆಫ್ ಕೊನ್ರ್ಯಾಡ್ ಮೊದಲಾದ ಲೇಖಕರು ಚಿತ್ತಪ್ರಭಾವ ನಿರೂಪಣವಾದಿ ಕೃತಿಗಳನ್ನು ರಚಿಸಿದರು, ಅದರಲ್ಲಿ ಅವರು ವ್ಯಕ್ತಿಯೊಬ್ಬನ ಮಾನಸಿಕ ಜೀವನವನ್ನು ಒಳಗೊಳ್ಳುವ ಅನಿಸಿಕೆ, ಸಂವೇದನೆ ಮತ್ತು ಭಾವನೆಗಳನ್ನು ವಿವರಿಸಿದರು.
ಪೋಸ್ಟ್-ಇಂಪ್ರೆಷನಿಸಮ್ (ಚಿತ್ತಪ್ರಭಾವ ನಿರೂಪಣದ ನಂತರ)
ಪೋಸ್ಟ್-ಇಂಪ್ರೆಷನಿಸಮ್ ಚಿತ್ತಪ್ರಭಾವ ನಿರೂಪಣದಿಂದ ಅಭಿವೃದ್ಧಿ ಹೊಂದಿತು. 1880ರ ದಶಕದಲ್ಲಿ ಅನೇಕ ವರ್ಣಚಿತ್ರಕಾರರು ಚಿತ್ತಪ್ರಭಾವ ನಿರೂಪಣವಾದಿ ಉದಾಹರಣೆಯಿಂದ ಪಡೆದ ಬಣ್ಣ, ವಿನ್ಯಾಸ, ರೂಪ ಮತ್ತು ಗೆರೆಗಳ ಬಳಕೆಗೆ ವಿವಿಧ ಆಚಾರ ಸೂತ್ರಗಳನ್ನು ಅಭಿವೃದ್ಧಿಪಡಿಸಲು ಆರಂಭಿಸಿದರು: ವಿನ್ಸೆಂಟ್ ವ್ಯಾನ್ ಗೋಘ್, ಪಾಲ್ ಗಾಗ್ವಿನ್, ಜಾರ್ಜಸ್ ಸೆರಾಟ್ ಮತ್ತು ಹೆನ್ರಿ ಡಿ ಟೌಲೌಸ್-ಲಾಟ್ರೆಸ್. ಈ ವರ್ಣಚಿತ್ರಕಾರರು ಚಿತ್ತಪ್ರಭಾವ ನಿರೂಪಣವಾದಿಗಳಿಂದ ಸ್ವಲ್ಪ ಕಿರಿಯವರಾಗಿದ್ದರು ಮತ್ತು ಅವರ ಕೆಲಸವನ್ನು ಪೋಸ್ಟ್-ಇಂಪ್ರೆಷನಿಸಮ್ ಎಂದು ತಿಳಿಯಲಾಗಿದೆ. ಕೆಲವು ಮೂಲತಃ ಚಿತ್ತಪ್ರಭಾವ ನಿರೂಪಣವಾದಿ ವರ್ಣಚಿತ್ರಕಾರರೂ ಸಹ ಈ ಹೊಸ ಕ್ಷೇತ್ರದಲ್ಲಿ ತೊಡಗಿದರು; ಕ್ಯಾಮಿಲ್ಲೆ ಪಿಸ್ಸಾರ್ರೊ, ಈತ ಬಿಂದುಚಿತ್ರಕಾರನ ರೀತಿಯಲ್ಲಿ ಚಿತ್ರಬಿಡಿಸಿದರು ಮತ್ತು ಮೋನೆಟ್ ಪರಿಶುದ್ಧ ಪ್ಲೇನ್ ಏರ್ ವರ್ಣಚಿತ್ರವನ್ನು ತ್ಯಜಿಸಿದರು. ಮೊದಲ ಮತ್ತು ಮೂರನೇ ಚಿತ್ತಪ್ರಭಾವ ನಿರೂಪಣವಾದಿ ಪ್ರದರ್ಶನಗಳಲ್ಲಿ ಭಾಗವಹಿಸಿದ ಪಾಲ್ ಸೆಜಾನ್ನೆ ವೈಯಕ್ತಿಕ ದೃಶ್ಯಕ್ಕೆ ಮಹತ್ವನೀಡುವ ಚಿತ್ರ ರಚನೆಯನ್ನು ಅಭಿವೃದ್ಧಿಪಡಿಸಿದರು ಮತ್ತು ಆತನನ್ನು ಹೆಚ್ಚಾಗಿ ಒಬ್ಬ ಪೋಸ್ಟ್-ಇಂಪ್ರೆಷನಿಸ್ಟ್ ಎಂದು ಕರೆಯಲಾಗುತ್ತದೆ. ಈ ಉದಾಹರಣೆಗಳು ಹೆಸರು-ಪಟ್ಟಿಯನ್ನು ನೀಡುವಲ್ಲಿನ ಕಷ್ಟವನ್ನು ಸೂಚಿಸಿದರೂ, ಮೂಲತಃ ಚಿತ್ತಪ್ರಭಾವ ನಿರೂಪಣವಾದಿ ವರ್ಣಚಿತ್ರಕಾರರ ಕೃತಿಗಳನ್ನು ಅರ್ಥನಿರೂಪಣೆಯಿಂದ ಚಿತ್ತಪ್ರಭಾವ ನಿರೂಪಣವೆಂದು ವರ್ಗೀಕರಿಸಬಹುದು.
ಬಾಹ್ಯ ಕೊಂಡಿಗಳು‌
ವರ್ಗ:ಕಲಾ ಚಳವಳಿಗಳು ವರ್ಗ:ಫ್ರೆಂಚ್ ಕಲೆ ವರ್ಗ:ಚಿತ್ತಪ್ರಭಾವ ನಿರೂಪಣ
ಜುನೂನ್ (ಚಲನಚಿತ್ರ)
ಜುನೂನ್ (ಅನುವಾದ : ಗೀಳು) ೧೯೭೯ ರ ಒಂದು ಹಿಂದಿ ಚಲನಚಿತ್ರ. ಇದನ್ನು ಶಶಿ ಕಪೂರ್ ನಿರ್ಮಿಸಿದ್ದಾರೆ ಮತ್ತು ಶ್ಯಾಮ್ ಬೆನೆಗಲ್ ನಿರ್ದೇಶಿಸಿದ್ದಾರೆ. ಈ ಚಿತ್ರವು ರಸ್ಕಿನ್ ಬಾಂಡ್ ಅವರ ಕಾಲ್ಪನಿಕ ಕಾದಂಬರಿ ಅ ಫ್ಲೈಟ್ ಆಫ್ ಪಿಜನ್ಸ್‍ನ್ನು ಆಧರಿಸಿದೆ. ಇದು ೧೮೫೭ರ ಭಾರತೀಯ ದಂಗೆಯ ಸುತ್ತ ರಚಿಸಲ್ಪಟ್ಟಿದೆ. ಚಿತ್ರದ ಧ್ವನಿವಾಹಿನಿಯನ್ನು ವನ್‍ರಾಜ್ ಭಾಟಿಯಾ ಸಂಯೋಜಿಸಿದರೆ ಛಾಯಾಗ್ರಹಣವನ್ನು ಗೋವಿಂದ್ ನಿಹಲಾನಿ ಮಾಡಿದ್ದಾರೆ.
ಇದರ ಪಾತ್ರವರ್ಗದಲ್ಲಿ ಶಶಿ ಕಪೂರ್, ಅವರ ಪತ್ನಿ ಜೆನ್ನಿಫರ್ ಕೆಂಡಾಲ್, ನಫೀಸಾ ಅಲಿ, ಟಾಮ್ ಆಲ್ಟರ್, ಶಬಾನಾ ಅಜ್ಮಿ, ಕುಲಭೂಷಣ್ ಖರ್ಬಂದಾ, ನಸೀರುದ್ದೀನ್ ಷಾ, ದೀಪ್ತಿ ನವಲ್, ಪರ್ಲ್ ಪದಮ್ಸೀ ಮತ್ತು ಸುಷ್ಮಾ ಸೇಠ್ ಸೇರಿದ್ದಾರೆ. ಈ ಚಿತ್ರದಲ್ಲಿ ಶಶಿ ಮತ್ತು ಜೆನ್ನಿಫರ್ ಅವರ ಮಕ್ಕಳಾದ ಕರಣ್ ಕಪೂರ್, ಕುನಾಲ್ ಕಪೂರ್ ಮತ್ತು ಸಂಜನಾ ಕಪೂರ್ ಕೂಡ ಇದ್ದರು.
ಕಥಾವಸ್ತು
ಈ ಕಥೆಯನ್ನು ೧೮೫೭ ರ ಭಾರತೀಯ ದಂಗೆಯ ಸುತ್ತಲೂ ರೂಪಿಸಲ್ಪಟ್ಟಿದೆ. ಜಾವೇದ್ ಖಾನ್ (ಶಶಿ ಕಪೂರ್) ಮುಸ್ಲಿಂ ಪಠಾಣ್ ಪರಂಪರೆಯನ್ನು ಹೊಂದಿರುವ ಅಜಾಗರೂಕ ಊಳಿಗಮಾನ್ಯ ಮುಖಂಡನಾಗಿರುತ್ತಾನೆ. ಅವನ ಪ್ರಪಂಚವು ವಾಹಕ ಪಾರಿವಾಳಗಳ ಸಂತಾನೋತ್ಪತ್ತಿಯ ಸುತ್ತ ಸುತ್ತುತ್ತದೆ. ಅವನ ಕಿರಿಯ ಸೋದರ ಮಾವ ಸರ್ಫರಾಜ್ ಖಾನ್ (ನಸೀರುದ್ದೀನ್ ಷಾ) ರಾಜಕೀಯವಾಗಿ ಜಾಗೃತಗೊಂಡಿರುತ್ತಾನೆ ಮತ್ತು ಬ್ರಿಟೀಷರ ವಿರುದ್ಧದ ಹೋರಾಟವನ್ನು ಸಕ್ರಿಯವಾಗಿ ಯೋಜಿಸುತ್ತಾನೆ. ಸ್ವಾತಂತ್ರ್ಯ ಹೋರಾಟಗಾರರು ಸ್ಥಳೀಯ ಬ್ರಿಟಿಷ್ ಆಡಳಿತಗಾರರ ಮೇಲೆ ಅವರು ಚರ್ಚ್‌ನಲ್ಲಿ ಭಾನುವಾರ ಪೂಜೆಯಲ್ಲಿರುವಾಗ ದಾಳಿ ಮಾಡುತ್ತಾರೆ. ಅವರೆಲ್ಲರನ್ನೂ ಕಗ್ಗೊಲೆ ಮಾಡುತ್ತಾರೆ. ಮಿರಿಯಮ್ ಲಬಡೂರ್ (ಜೆನ್ನಿಫರ್ ಕೆಂಡಾಲ್) ತನ್ನ ಮಗಳು, ರುತ್ (ನಫಿಸಾ ಅಲಿ) ಮತ್ತು ರಾಂಪುರದ ಅರಸು ನವಾಬ್ ಕುಟುಂಬದ ಮುಸ್ಲಿಂ ಮಹಿಳೆ ಮತ್ತು ಇಂಗ್ಲಿಷ್ ವ್ಯಕ್ತಿಯನ್ನು ಮದುವೆಯಾದ ತನ್ನ ತಾಯಿಯೊಂದಿಗೆ (ಇಸ್ಮತ್ ಚುಗ್ತೈ) ತಪ್ಪಿಸಿಕೊಳ್ಳುವಲ್ಲಿ ಯಶಸ್ವಿಯಾಗುತ್ತಾಳೆ. ಆ ಮೂವರು ಮಹಿಳೆಯರು ಲಾಲಾ ರಾಮ್‌ಜೀಮಲ್ (ಕುಲಭೂಷಣ್ ಖರ್ಬಂದಾ) ಎಂಬ ಶ್ರೀಮಂತ ಹಿಂದೂ ಕುಟುಂಬದಲ್ಲಿ ಆಶ್ರಯ ಕೇಳುತ್ತಾರೆ. ಲಾಲಾ ಭಾರತದ ಬಗೆಗಿನ ತನ್ನ ನಿಷ್ಠೆ ಮತ್ತು ಬ್ರಿಟೀಷರ ಕೆಳಗೆ ತನ್ನ ಸವಲತ್ತುಳ್ಳ ಸ್ಥಾನಗಳ ನಡುವೆ, ಮತ್ತು ಮಿರಿಯಮ್ ಬಗ್ಗೆ ತನ್ನ ಮೂಕ ಪ್ರೀತಿಯಲ್ಲಿಯೂ ಸೀಳಿಹೋಗುತ್ತಾನೆ. ಅವಳೂ ಮೌನವಾಗಿ ಅದನ್ನು ಹಿಂದಿರುಗುಸುತ್ತಿರುವಂತೆ ತೋರುತ್ತದೆ. ಆದರೆ, ಜಾವೇದ್ ಖಾನ್ ಲಾಲಾನ ಮನೆಗೆ ನುಗ್ಗಿದಾಗ ಪರಿಸ್ಥಿತಿ ಅವನ ಕೈಯಿಂದ ತಪ್ಪಿಹೋಗಿ, ಜಾವೇದ್ ರುತ್ ಮತ್ತು ಅವರ ಕುಟುಂಬವನ್ನು ಬಲವಂತವಾಗಿ ತನ್ನ ಮನೆಗೆ ಕರೆದೊಯ್ಯುತ್ತಾನೆ. ಇದು ಅವನ ಪತ್ನಿ ಫಿರ್ದೌಸ್‍ನ (ಶಬಾನಾ ಅಜ್ಮಿ) ಅಸೂಯೆ ಮತ್ತು ಅವನ ಸಹೋದರನ ಕೋಪಕ್ಕೆ ಕಾರಣವಾಗುತ್ತದೆ. ಅವನು ಅಂತಿಮವಾಗಿ ಆಹ್ವಾನಿಸದ ಅತಿಥಿಗಳಿಗೆ ಸಹ ಆತಿಥ್ಯ ಮತ್ತು ಅಭಯಧಾಮವನ್ನು ನೀಡುವ ಪಠಾಣ್ ಸಂಪ್ರದಾಯವನ್ನು ಒಪ್ಪಿಕೊಳ್ಳುತ್ತಾನೆ. ಮುಸ್ಲಿಂ ಮನೆಯ ದೇಶೀಯ ದಿನಚರಿಯಲ್ಲಿ ಅದರ ಹೊಸ ಇಂಗ್ಲಿಷ್ ಅತಿಥಿಗಳೊಂದಿಗೆ ಸಾಂಸ್ಕೃತಿಕ ತಪ್ಪುಗ್ರಹಿಕೆಯಿಂದಾಗಿ ವಿವಿಧ ಸನ್ನಿವೇಶಗಳು ಉಂಟಾಗುತ್ತವೆ. ಜಾವೇದ್ ರುತ್‌ನನ್ನು ಪ್ರೀತಿಸುತ್ತಾನೆ, ಮತ್ತು ಅವಳನ್ನು ಮದುವೆಯಾಗಲು ಬಯಸುತ್ತಾನೆ. ಆದರೆ ಅವಳ ತಾಯಿ ಅದನ್ನು ತೀವ್ರವಾಗಿ ವಿರೋಧಿಸುತ್ತಾಳೆ. ಮಗಳು ರುತ್ ಬಗ್ಗೆ ಜಾವೇದ್‌ನ ತೀವ್ರವಾದ ಭಾವನೆಗಳನ್ನು ಗಮನಿಸಿದ ಮಿರಿಯಮ್ ಲಬಡೂರ್ (ತಾಯಿ) ಜಾವೇದ್‌ನೊಂದಿಗೆ ಜಾಣತನದ ಒಪ್ಪಂದ ಮಾಡಿಕೊಳ್ಳುತ್ತಾಳೆ. ಬ್ರಿಟೀಷರನ್ನು ಸೋಲಿಸಿದರೆ ಮಾತ್ರ ಮಗಳ ಕೈಯನ್ನು ಜಾವೇದ್‌ಗೆ ಕೊಡುವುದಾಗಿ ಹೇಳುತ್ತಾಳೆ. ಮೊದಲಿಗೆ, ಜಾವೇದ್ ಹಿಂಜರಿಯುತ್ತಾನೆ. ಆದರೆ ಮಿರಿಯಮ್ ಬ್ರಿಟೀಷರ ವಿರುದ್ಧದ ಯುದ್ಧದಲ್ಲಿ ಅವನಿಗೆ ಅಳಕುಗಳಿವೆಯೇ ಎಂದು ಕೇಳಿದಾಗ ಅವನು ಆ ಪ್ರಸ್ತಾಪವನ್ನು ಸ್ವೀಕರಿಸುತ್ತಾನೆ. ಫಿರ್ದೌಸ್‌ನ ಕಾವಲಿನ ಅನುಮಾನಾಸ್ಪದ ಕಣ್ಣುಗಳ ಅಡಿಯಲ್ಲಿ ಒಂದು ಪ್ರೇಮ ಪ್ರಕರಣದ ಮರಳುವಿಕೆ ಇದೆ.
ಏತನ್ಮಧ್ಯೆ, ದಂಗೆಯು ಸಮಸ್ಯೆಗಳಿಗೆ ಸಿಲುಕುತ್ತದೆ ಮತ್ತು ಬ್ರಿಟೀಷರು ಕಳಪೆಯಾಗಿ ಸಂಘಟಿಸಲ್ಪಟ್ಟ ಭಾರತೀಯ ಪಡೆಗಳನ್ನು ಸೋಲಿಸುತ್ತಿದ್ದಾರೆ. ಒಂದು ಬಿರುಸಾದ ದೃಶ್ಯದಲ್ಲಿ, ಭಾರತೀಯ ಪಡೆಗಳು ದೆಹಲಿ ಯುದ್ಧವನ್ನು ಸೋತಿವೆ ಎಂದು ತಿಳಿದ ನಂತರ ಸರ್ಫರಾಜ್ ಜಾವೇದ್‍ನ ಗೂಡುಗಳನ್ನು ನಾಶಪಡಿಸಿ ತನ್ನ ಸಾಕುಪ್ರಾಣಿಗಳನ್ನು ಮುಕ್ತಗೊಳಿಸುತ್ತಾನೆ. ಬ್ರಿಟೀಷರಿಂದ ವಸಾಹತೀಕರಣಗೊಂಡ ಜಾವೇದ್‍ಗೆ ತನ್ನ ಅಧೀನ ಗುರುತಿನ ವಿಳಂಬದ ಗುರುತಾಗುತ್ತದೆ. ಬ್ರಿಟೀಷರ ವಿರುದ್ಧದ ಯುದ್ಧದಲ್ಲಿ ಸರ್ಫರಾಜ್ ಸಾಯುತ್ತಾನೆ. ಫಿರ್ದೌಸ್ ಕಳ್ಳತನದಿಂದ ಲಬಡೂರರನ್ನು ಸಾಗಿಸಿ ಮರು ನಿಯೋಜಿತ ಬ್ರಿಟಿಷ್ ತುಕಡಿಯ ರಕ್ಷಣೆಗೆ ಹಿಂತಿರುಗಿಸುತ್ತಾಳೆ. ಆಕೆ ತನ್ನ ಮದುವೆಯನ್ನು ಮಾತ್ರ ಉಳಿಸಿಕೊಳ್ಳಲು ಬಯಸುತ್ತಾಳೆ. ಲಬಡೂರ್‌ಗಳು ಚರ್ಚ್‌ನಲ್ಲಿ ಅಭಯಧಾಮವನ್ನು ಕೇಳಿದ್ದಾರೆಂದು ಜಾವೇದ್‍ಗೆ ಗೊತ್ತಾಗಿ ಕೊನೆಯ ಬಾರಿಗೆ ರುತ್‌ನನ್ನು ಭೇಟಿಯಾಗಲು ಅಲ್ಲಿಗೆ ಧಾವಿಸುತ್ತಾನೆ. ಆಶ್ಚರ್ಯಕರವಾಗಿ, ರುತ್ ಹೊರಬಂದು ತನ್ನ ತಾಯಿಯ ಇಚ್ಛೆಗೆ ವಿರುದ್ಧವಾಗಿ ಜಾವೇದ್ ಬಗ್ಗೆ ತನ್ನ ಭಾವನೆಗಳನ್ನು ವ್ಯಕ್ತಪಡಿಸುತ್ತಾಳೆ. ಆದರೆ, ಜಾವೇದ್ ತನ್ನ ಮಾತು ಮತ್ತು ಮಿರಿಯಮ್ ಲಬಡೂರ್‌ಗೆ ನೀಡಿದ ಭರವಸೆಯನ್ನು ಗೌರವದಿಂದ ಉಳಿಸಿಕೊಂಡು ರೂತ್‍ಳನ್ನು ಬಿಟ್ಟು ಚರ್ಚ್ ಅನ್ನು ತೊರೆಯುತ್ತಾನೆ. ರೂತ್ ಮತ್ತು ಅವಳ ತಾಯಿ ಇಂಗ್ಲೆಂಡ್‌ಗೆ ಹಿಂದಿರುಗುತ್ತಾರೆ ಮತ್ತು ಜಾವೇದ್ ಬ್ರಿಟೀಷರ ವಿರುದ್ಧ ಹೋರಾಡುತ್ತಾ ಹುತಾತ್ಮನಾಗುತ್ತಾನೆ ಎಂಬ ಅಶರೀರವಾಣಿಯೊಂದಿಗೆ ಚಲನಚಿತ್ರವು ಕೊನೆಗೊಳ್ಳುತ್ತದೆ. ರೂತ್ ಐವತ್ತೈದು ವರ್ಷಗಳ ನಂತರ ಮದುವೆಯಾಗದೆ ಸಾಯುತ್ತಾಳೆ.
ಧ್ವನಿವಾಹಿನಿ
ಧ್ವನಿವಾಹಿನಿಯಲ್ಲಿ ವನ್‍ರಾಜ್ ಭಾಟಿಯಾ ಸಂಯೋಜಿಸಿದ ೪ ಹಾಡುಗಳಿವೆ. ಯೋಗೇಶ್ ಪ್ರವೀಣ್ ಅವರ ಮೂಲ ಸಾಹಿತ್ಯವಿದೆ ಮತ್ತು ಅಮೀರ್ ಖುಸ್ರೊ, ಜಿಗರ್ ಮೊರಾದಾಬಾದಿ ಮತ್ತು ಸಂತ ಕಬೀರ್ ಅವರಿಂದ ಇತರ ಸಾಹಿತ್ಯವಿದೆ.
ಹೊರಗಿನ ಕೊಂಡಿಗಳು
ವರ್ಗ:ಹಿಂದಿ-ಭಾಷೆಯ ಚಿತ್ರಗಳು
ಕಿರ್ಬಿ
ಕಿರ್ಬಿ (ಜಪಾನೀಸ್: カービィ ಹೆಪ್ಬರ್ನ್: Kābī ಇಂಗ್ಲಿಷ್: Kirby) ನಿಂಟೆಂಡೊ ಮತ್ತು ಎಚ್ಎಎಲ್ ಲ್ಯಾಬೋರೇಟರಿಯ ಮಾಲೀಕತ್ವದ ಕಿರ್ಬಿ ಸರಣಿಯ ವೀಡಿಯೋ ಗೇಮ್ಗಳ ಒಂದು ಕಾಲ್ಪನಿಕ ಪಾತ್ರ ಮತ್ತು ನಾಮಸೂಚಕ ಪಾತ್ರಧಾರಿ. ನಿಂಟೆಂಡೊನ ಅತ್ಯಂತ ಪ್ರಸಿದ್ಧ ಮತ್ತು ಪರಿಚಿತ ಪ್ರತಿಮೆಗಳ ಪೈಕಿ, ಕಿರ್ಬಿ ಅವರ ಸುತ್ತಿನ ನೋಟ ಮತ್ತು ಅವರ ವೈರಿಗಳ ಶಕ್ತಿಯನ್ನು ನಕಲಿಸುವ ಸಾಮರ್ಥ್ಯವು ವೀಡಿಯೋ ಆಟಗಳಲ್ಲಿ ಪ್ರಸಿದ್ಧ ವ್ಯಕ್ತಿಯಾಗಿ ಮಾರ್ಪಟ್ಟಿದೆ, ಇದು ಸತತವಾಗಿ ಹೆಚ್ಚು ಪ್ರತಿಮಾರೂಪದ ವಿಡಿಯೋ ಗೇಮ್ ಪಾತ್ರಗಳಲ್ಲಿ ಒಂದಾಗಿದೆ. ಅವರು ಮೊದಲು 1992 ರಲ್ಲಿ ಕಿರ್ಬಿಸ್ ಡ್ರೀಮ್ ಲ್ಯಾಂಡ್ಗಾಗಿ ದಿ ಗೇಮ್ ಬಾಯ್ನಲ್ಲಿ ಕಾಣಿಸಿಕೊಂಡರು. ಮೂಲತಃ 19 ನೆಯ ವಯಸ್ಸಿನಲ್ಲಿ ಮಸಾಹಿರೊ ಸಕುರೈ ಎಂಬಾತನಿಂದ ರಚಿಸಲ್ಪಟ್ಟ ಪ್ಲೇಸ್ಹೋಲ್ಡರ್, ಆಟದ ಆರಂಭಿಕ ಬೆಳವಣಿಗೆಗಾಗಿ, ನಂತರ ಆತ 20 ಕ್ಕೂ ಹೆಚ್ಚಿನ ಆಟಗಳಲ್ಲಿ ನಟಿಸಿದ್ದಾನೆ, ಆಕ್ಷನ್ ಪ್ಲಾಟ್ಫಾರ್ಮರ್ಸ್ನಿಂದ ಪಜಲ್, ಓಟ, ಮತ್ತು ಪಿನ್ಬಾಲ್ ವರೆಗೂ ಇದು ಕಾಣಿಸಿಕೊಂಡಿರುತ್ತದೆ. ಸೂಪರ್ ಸ್ಮ್ಯಾಶ್ ಬ್ರದರ್ಸ್ ಆಟಗಳಲ್ಲಿ ಆಡಬಹುದಾದ ಫೈಟರ್. ಅವರು ತಮ್ಮ ಸ್ವಂತ ಸಜೀವಚಿತ್ರಿಕೆ ಮತ್ತು ಮಂಗಾ ಸರಣಿಗಳಲ್ಲಿ ಸಹ ನಟಿಸಿದ್ದಾರೆ. 1999 ರಿಂದ, ಅವರನ್ನು ಮ್ಯಾಕಿಕೊ ಒಮೆಟೊ ಅವರು ಧ್ವನಿ ನೀಡಿದ್ದಾರೆ.
ಭೌತಿಕ ನೋಟ
ಕಿರ್ಬಿ ಚಿಕ್ಕದಾದ, ಗುಲಾಬಿ, ಗೋಳಾಕಾರದ ಜೀವಿಯಾಗಿದ್ದು, ದೊಡ್ಡ ಕೆಂಪು ಪಾದಗಳು ಮತ್ತು ಮೊಣಕಾಲಿನ ತೋಳುಗಳನ್ನು ಹೊಂದಿದೆ. ಅವನ ಕಣ್ಣುಗಳು ಒಂದು ವಿಶಿಷ್ಟವಾದ ಅಂಡಾಕಾರದ ಆಕಾರ ಮತ್ತು ಮೇಲ್ಭಾಗದಲ್ಲಿ ಕಪ್ಪು, ಕಣ್ಣಿನ ಹೊಳಪನ್ನು ಹೊಂದಿರುತ್ತವೆ, ಮತ್ತು ಕಣ್ಣುಗಳ ಬಳಿ ಗುಲಾಬಿ ಕೆನ್ನೆಯ-ಬ್ಲಶೆಸ್ಗಳೊಂದಿಗೆ ಮಧ್ಯದಲ್ಲಿ ಕಪ್ಪು ಮತ್ತು ಕೆಳಭಾಗದಲ್ಲಿ ಕಡು ನೀಲಿ ಬಣ್ಣ (ಆರಂಭಿಕ ಆಟಗಳಲ್ಲಿ ಎಲ್ಲ ಕಪ್ಪು). ಅವನ ದೇಹವು ಮೃದು ಮತ್ತು ಮೃದುವಾಗಿರುತ್ತದೆ, ಇದರಿಂದಾಗಿ ಅವನು ವಿವಿಧ ಆಕಾರಗಳನ್ನು ವಿಸ್ತರಿಸಬಹುದು ಅಥವಾ ಅಳವಡಿಸಿಕೊಳ್ಳಬಹುದು ಮತ್ತು ಶತ್ರುಗಳನ್ನು ಉಸಿರಾಡಲು ಅವನ ಬಾಯಿಯನ್ನು ನಿಜವಾಗಿಯೂ ವಿಶಾಲವಾಗಿ ತೆರೆಯಲು ಅಥವಾ ಗಾಳಿ ಮತ್ತು ಹಾರದಿಂದ ಸ್ವತಃ ಉಬ್ಬಿಕೊಳ್ಳಬಹುದು. ಸೂಪರ್ ಸ್ಮ್ಯಾಶ್ ಬ್ರೋಸ್ ಮ್ಯಾನ್ಯುವಲ್ನ ಪ್ರಕಾರ ಅವರು 8 ಇಂಚು (ಅಥವಾ 20.32 ಸೆಂಟಿಮೀಟರ್) ಎತ್ತರವಿದೆ. ಕಿರ್ಬಿನ ನೋಟವು ವರ್ಷಗಳಲ್ಲಿ ಸೂಕ್ಷ್ಮವಾಗಿ ಬದಲಾಗಿದೆ, ಮುಖ್ಯವಾಗಿ ಅವನ ಮುಖ ಮತ್ತು ದೊಡ್ಡ ನೀಲಿ ಕಣ್ಣುಗಳಲ್ಲಿ ಹೆಚ್ಚು ದುಂಡಾದ ಮತ್ತು ವ್ಯಾಖ್ಯಾನಿಸಲಾಗಿದೆ. ಹೊಸ ವಿನ್ಯಾಸವನ್ನು ಎಲ್ಲಾ ನಂತರದ ಆಟಗಳಲ್ಲಿ ಬಳಸಲಾಗಿದೆ.
ವಿಕ್ರಮ್ ಸಿಂಗ್ ಪೌರ್
=== vikram singh puar / ವಿಕ್ರಮ್ ಸಿಂಗ್ ಪೌರ್ ಅವರು ದೇವಸ್ ಹಿರಿಯ ರಾಜ್ಯಕ್ಕೆ ಗೌರವಯುತ ರಾಜಕುಮಾರರಾಗಿದ್ದಾರೆ. ವಿವಿಕ್ರಮ್ ಸಿಂಗ್ ರಾವ್ II ಪುವರ್ (ಜನನ 3 ಮೇ 1989), ಪ್ರಸ್ತುತ ನಾಮಮಾತ್ರ ಮತ್ತು ದೇವಸ್ ರಾಜ್ಯದ 10 ನೇ ಮಹಾರಾಜ (ಹಿರಿಯ). ಅವರು ಮರಾಠ ರಜಪೂತ್ ಪವರ್ (ಪವಾರ್ / ಪರ್ಮಾರ್) ವಂಶದ ವಂಶಸ್ಥರು. ದೇವ್ಸ್ ಆನಂದ್ ಭವನ ಅರಮನೆಯಲ್ಲಿ ಅವರ ತಂದೆ ಕೊನೆಯಲ್ಲಿ ಎಚ್.ಹೆಚ್. ಮಹಾರಾಜ ತುಕೊಜಿ ರಾವ್ IV ಪವಾರ್ ಅವರ ಮರಣದ ನಂತರ ದೆವಾಸ್ ರಾಜ್ಯ ಮಹಾರಾಜ (ಹಿರಿಯ) ಆಗಿ ಕಿರೀಟಧಾರಣೆ ಮಾಡಲಾಯಿತು. === ತುಕೊಜಿ ರಾವ್ ಪವಾರ್ ಅವರ ಮಗನಾಗಿ ಜನಿಸಿದ ವಿಕ್ರಮ್ ಸಿಂಗ್ ಅವರು ಈಗಿನ ರಾಜನಾಗಿದ್ದಾರೆ. ಇವರು ಹಲವಾರು ಸಾಮಾಜಿಕ ಕೆಲಸಗಲನ್ನು ಮಾಡಿ ಯುವ ಜನತೆಯ ಪ್ರೀತಿಗೆ ಪಾತ್ರರಾಗಿದ್ದಾರೆ.
ದೇವಸ್ ಇತಿಹಾಸ
ಹಿಂದೂಗಳು ಬ್ರಿಟಿಷ್ ಭಾರತದ ಎರಡು ರಾಜರ ರಾಜಧಾನಿಗಳ ರಾಜಧಾನಿಯಾಗಿತ್ತು. 18 ನೇ ಶತಮಾನದ ಮೊದಲಾರ್ಧದಲ್ಲಿ ಮರಾಠರ ಪುವರ್ ಕುಲದ ಸಹೋದರ ತುಕಜಿ ರಾವ್ (ಹಿರಿಯ) ಮತ್ತು ಜಿವಾಜಿ ರಾವ್ (ಜೂನಿಯರ್) ಮೂಲ ರಾಜ್ಯವನ್ನು ಸ್ಥಾಪಿಸಲಾಯಿತು. 1728 ರಲ್ಲಿ ಮರಾಠಾ ಪೇಶ್ವಾ, ಬಾಜಿ ರಾವ್ ಅವರೊಂದಿಗೆ ಅವರು ಮಾಲ್ವಾಗೆ ಮುನ್ನಡೆದರು.
ಬೀಗಮುದ್ರೆ
ಬೀಗಮುದ್ರೆ ಎಂದರೆ ಕಾರ್ಮಿಕ ವಿವಾದ ಬಗೆಹರಿಯದ ಕಾಲದಲ್ಲಿ, ಕಾರ್ಖಾನೆಯ ಆಡಳಿತ ಮಂಡಳಿ ಕೈಗೊಳ್ಳುವ ಒಂದು ಕ್ರಮ (ಲಾಕ್ ಔಟ್). ಹೊರಗೀಲಿ ಪರ್ಯಾಯಪದ. ಕಾರ್ಖಾನೆಯ ಮಾಲೀಕ ಕಾರ್ಮಿಕರ ಬೇಡಿಕೆಗಳ ಬಗ್ಗೆ ಯಾವ ತೀರ್ಮಾನಕ್ಕೂ ಬರಲಾಗದ ಸ್ಥಿತಿ ತಲುಪಿದಾಗ ಕಾರ್ಮಿಕರು ಉದ್ರಿಕ್ತರಾಗಿ ಕಾರ್ಖಾನೆಗೆ ಧಕ್ಕೆ ತರುವರೆಂಬ ಭೀತಿಯಿಂದ ಕಾರ್ಖಾನೆಯನ್ನು ಮುಚ್ಚಿಬಿಡುತ್ತಾನೆ. ಈ ಪರಿಸ್ಥಿತಿಯೇ ಬೀಗಮುದ್ರೆ. ಕಾರ್ಖಾನೆಯ ಮಾಲೀಕ ಅಥವಾ ಆಡಳಿತಮಂಡಳಿಯ ಇಚ್ಛೆಗನುಗುಣವಾಗಿ ವಿವಾದಗಳು ತೀರ್ಮಾನಕ್ಕೆ ಬರದಾಗ, ಕಾರ್ಮಿಕರನ್ನು ಅಸಹಾಯಸ್ಥಿತಿಗೆ ತರುವುದಕ್ಕಾಗಿ ಕೆಲವು ಉದ್ಯಮ ಮಾಲೀಕರು ಇದನ್ನು ಬಳಸುತ್ತಾರೆ ಎಂಬ ವಾದವಿದೆ. ತಮ್ಮ ಬೇಡಿಕೆಗಳು ಶಾಂತವಾಗಿ ಬಗೆಹರಿಯದಿದ್ದಾಗ ಕಾರ್ಮಿಕರು ಮುಷ್ಕರ ಹೂಡುತ್ತಾರೆ. ಸಾಮಾನ್ಯವಾಗಿ ಮುಷ್ಕರಗಳು ಕೂಲಿ ಹೆಚ್ಚಳಕ್ಕಾಗಿ ನಡೆಯುತ್ತವೆ. ಆಗ ಉದ್ಯಮ ಮಾಲೀಕರು ಕಾರ್ಮಿಕ ಸಂಘದ ನಾಯಕರೊಡನೆ ಸಮಾಲೋಚಿಸುತ್ತಾರೆ. ಆದರೆ ವಿವಾದ ಬಗೆಹರಿಯದೆ, ಮುಷ್ಕರ ಬಹಳ ಕಾಲದತನಕ ಮುಂದುವರಿದಾಗ, ಮತ್ತು ಒಪ್ಪಂದಕ್ಕೆ ಬರುವುದು ಸಾಧ್ಯವೇ ಇಲ್ಲವೆನ್ನುವ ಸ್ಥಿತಿ ಉಂಟಾದಾಗ ಮಾಲೀಕರು ತಮ್ಮ ಕಾರ್ಖಾನೆಯ ಹಿತದೃಷ್ಟಿಯಿಂದ ಬೀಗಮುದ್ರೆ ಸಾರುತ್ತಾರೆ. ಆಗ ಕಾರ್ಖಾನೆಯ ಎಲ್ಲ ಬಗೆಯ ಕೆಲಸ ಕಾರ್ಯಗಳನ್ನು ನಿಲ್ಲಿಸಿ ಪೊಲೀಸರ ರಕ್ಷಣೆಯಲ್ಲಿ ಕಾರ್ಖಾನೆಗೆ ಬೀಗ ಹಾಕಿ ಮುಚ್ಚಿಬಿಡುತ್ತಾರೆ.
ಬೀಗಮುದ್ರೆ ಮುಷ್ಕರದಷ್ಟು ಸಾಮಾನ್ಯವಲ್ಲ. ಒಟ್ಟು ಮುಷ್ಕರದ ಶೇಕಡಾ 5-8ರಷ್ಟು ಮಾತ್ರ ಬೀಗಮುದ್ರೆಯಲ್ಲಿ ಪರ್ಯವಸಾನವಾಗುತ್ತವೆ. ಬೀಗಮುದ್ರೆಯಿಂದಾಗಿ ಕಾರ್ಮಿಕರು ನಿರುದ್ಯೋಗಸ್ಥರಾಗುವುದರಿಂದ ಅವರು ಮಾಲೀಕರೊಡನೆ ಅಥವಾ ಆಡಳಿತ ಮಂಡಳಿಗಳ ಒಡನೆ ಯಾವುದಾದರೂ ಒಪ್ಪಂದಕ್ಕೆ ಬರಲೇಬೇಕಾಗುತ್ತದೆ. ಬೀಗಮುದ್ರೆಗಳ ಸರಿಯಾದ ಅಂಕೆ ಅಂಶಗಳಿಲ್ಲದ ಕಾರಣ ಇದರಿಂದ ದೇಶಕ್ಕೆ ಎಷ್ಟು ನಷ್ಟವಾಗುತ್ತದೆ ಮತ್ತು ಆಗಿದೆ ಎಂಬುದು ತಿಳಿದುಬರುವುದಿಲ್ಲ.
ಬೀಗಮುದ್ರೆಯಿಂದ ಕೈಗಾರಿಕಾ ಸಂಬಂಧ ಕೆಡುತ್ತದೆ. ಉತ್ಪಾದನೆ ಸಂಪೂರ್ಣವಾಗಿ ಕುಂಠಿತವಾಗುತ್ತದೆ. ಭಾರತದಂಥ ಅನಭಿವೃದ್ಧಿ ಶೀಲ ರಾಷ್ಟ್ರದಲ್ಲಿ ಬೀಗಮುದ್ರೆ ಉಂಟಾದಾಗ ಕೈಗಾರಿಕೋತ್ಪನ ತೀವ್ರವಾಗಿ ಕುಸಿಯುತ್ತದೆ. ಕಾರ್ಮಿಕ ಸಂಘಗಳು ತುಂಬ ಬಲಿಷ್ಠವಾಗಿದ್ದು ಕಾನೂನು ಮೀರಿ ವರ್ತಿಸುವ ಮತ್ತು ಬಲಪ್ರಯೋಗದ, ನಷ್ಟ ಉಂಟುಮಾಡುವ ಪರಿಸ್ಥಿತಿಯಲ್ಲಿ ಬೀಗಮುದ್ರೆ ಒಂದು ತಾತ್ಕಾಲಿಕ ರಕ್ಷಣೆ ಎಂದೂ ಹೇಳಬಹುದು. ಸರ್ಕಾರದ ಮಾಲೀಕತ್ವದಲ್ಲಿರುವ ಸಾರ್ವಜನಿಕ ಕೈಗಾರಿಕೆಗಳಲ್ಲೂ ಬೀಗಮುದ್ರೆ ಪರಿಸ್ಥಿತಿ ಬರುತ್ತದೆ. ಸಾಮಾನ್ಯವಾಗಿ ಭಾರತದಲ್ಲಿ ಬೀಗಮುದ್ರೆ ಕೂಲಿ ಏರಿಕೆ ಬೇಡಿಕೆಯ ಮೂಲದ್ದಾಗಿರುತ್ತದೆ.
ಬಾಹ್ಯ ಸಂಪರ್ಕಗಳು
ವರ್ಗ:ಕಾರ್ಮಿಕ ವಿವಾದಗಳು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
2021 ರ ಉತ್ತರಾಖಂಡ ಪ್ರವಾಹ
Gallery
The rescue operation at NTPC's Tapovan Vishnugad Hydropower Plant – Tunnel 1;
ಉಲ್ಲೇಖ
ವರ್ಗ:ದುರಂತಗಳು ವರ್ಗ:ಅಪಘಾತಗಳು
ಬೀಜ
ಬೀಜಗಳು ಬಲಿತ ಅಂಡಾಣುವಿನ ಉತ್ಪತ್ತಿಯಾಗಿವೆ, ಅಂದರೆ ಪರಾಗಕಣಗಳಿಂದ ಫಲೀಕರಣ ಮತ್ತು ತಾಯಿಸಸ್ಯದೊಳಗೆ ಸ್ವಲ ಬೆಳವಣಿಗೆಯಾದ ನಂತರದ ಉತ್ಪತ್ತಿ. ಮೊಳಕೆಯು ಯುಗ್ಮಜದಿಂದ ವಿಕಸನಗೊಳ್ಳುತ್ತದೆ ಮತ್ತು ಬೀಜದ ಕವಚವು ಅಂಡಾಣುವಿನ ಕವಚಗಳಿಂದ ವಿಕಸನಗೊಳ್ಳುತ್ತದೆ.
ಬಾಹ್ಯ ಸಂಪರ್ಕಗಳು
ವರ್ಗ:ಸಸ್ಯಶಾಸ್ತ್ರ
ಅರ್ಚಕ
thumb|ಪೂಜಾ ವಿಧಿಗಳನ್ನು ನೆರವೇರಿಸುತ್ತಿರುವ ಪೂಜಾರಿ
ಅರ್ಚಕ ಅಥವಾ ಪೂಜಾರಿ ಹಿಂದೂ ದೇವಸ್ಥಾನದ ಒಬ್ಬ ಪುರೋಹಿತ. ಈ ಶಬ್ದ ಸಂಸ್ಕೃತ/ಹಿಂದಿ ಶಬ್ದ "ಪೂಜೆ"ಯಿಂದ ಬರುತ್ತದೆ ಮತ್ತು ಇದರರ್ಥ ಆರಾಧನೆ. ಇವರು ಪೂಜೆ, ಆರತಿ, ಮತ್ತು ಮೂರ್ತಿಗಳ ನೋಡಿಕೊಳ್ಳುವುದನ್ನು ಸೇರಿದಂತೆ ದೇವಸ್ಥಾನದ ಕ್ರಿಯಾವಿಧಿಗಳನ್ನು ನೆರವೇರಿಸುವುದಕ್ಕೆ ಜವಾಬ್ದಾರರಾಗಿರುತ್ತಾರೆ. ಪೂಜಾರಿಗಳು ಮುಖ್ಯವಾಗಿ ಬ್ರಾಹ್ಮಣ ಜಾತಿಯವರಾಗಿರುತ್ತಾರೆ. ಪುರುಷರು ಮತ್ತು ಮಹಿಳೆಯರು ಇಬ್ಬರೂ ಪೂಜಾರಿಗಳಾಗಬಹುದು.
ಉಲ್ಲೇಖಗಳು
ವರ್ಗ:ಹಿಂದೂ ಧರ್ಮದ ವೃತ್ತಿಗಳು
ವಿಮಾಗಣತಜ್ಞ
ವಿಮಾಗಣತಜ್ಞ
ಒಬ್ಬ ವಿಮಾಗಣಜ್ಞ ವೃತ್ತಿಪರ ವ್ಯಾಪಾರ ಮಾಪನ ನಿರ್ವಹಣ ಜೊತೆಗೆ ಅಪಾಯ ಮತ್ತು ಅನಿಚ್ಚಿತತೆಯನ್ನು ನೋಡಿಕೊಳ್ಳುತ್ತಾನೆ.ಇದಕ್ಕೆ ಅನುಗುಣವಾದ ವೃತ್ತಿಯ ಹೆಸರು ವಿಮಾಗಣಿತ ವಿಜ್ಞನ. ಈ ಅಪಾಯಗಳು ಆಯವ್ಯಯ, ಆಸ್ತಿ ನಿರ್ವಹಣ, ಹೊಣೆಗಾರಿಕೆ ನಿರ್ವಹಣ, ಮೌಲ್ಯಮಾಪನ ಕೌಶಲಗಳ ಮೇಲೆ ಪರಿಣಮ ಮಾಡಬಹುದು. ವಿಮಾಗಣಕರು ಆರ್ಥಿಕಮ ಭದ್ರತೆ ವ್ಯವಸ್ಥೆಯ ಮೊಲ್ಯಮಾಪನಗಳನ್ನು ಅವುಗಳ ಸಂಕೀರ್ಣತೆ, ತಮ್ಮ ಗಣಿತ ಮತ್ತು ತಮ್ಮ ಯಾಂತ್ರಿಕ ದೃಷ್ಟಿಯಲ್ಲಿ ಒದಗಿಸುತ್ತಾರೆ. ೨೧ನೇ ಶತಮಾನದ ವಿಮಾಗಣಕರಿಗೆ ಅಪಾಯ ನಿಯಂತ್ರಿಸಲು ವಿಶ್ಲೇಷಣಾ ಕುಶಲತೆ, ವ್ಯಾಪಾರ ಜ್ಞಾನ, ಮಾನವ ವರ್ತನೆ ಮತ್ತು ಮಾಹಿತಿ ವ್ಯವಸ್ಥೆಯ ತಿಳುವಳಿಕೆಯ ಅಗತ್ಯವಿದೆ. ಒಬ್ಬ ವಿಮಾಗಣಕ ನಾಗಲು ಅಗತ್ಯವಾದ ಹಂತಗಳು ಸಾಮಾನ್ಯವಾಗಿ ದೇಶದ ನಿರ್ರ್ದಿಷ್ಟತೆಯ ಮೇಲೆ ಆಧರಪಟ್ಟಿರುತ್ತದೆ. ಬಹುತೇಕ ಎಲ್ಲಾ ಪ್ರಕ್ರಿಯಗಳು ಕಠಿಣ ಶಾಲಾ ಶಿಕ್ಷಣ ಅಥವಾ ಪರೀಕ್ಷೆ ರಚನೆಯನ್ನು ಹಂಚಿಕೊಳ್ಳುತ್ತದೆ ಮತ್ತು ಪುರ್ಣಗೊಳ್ಳೂವ ಅನೇಕ ವರ್ಷಗಳು ತೆಗೆದುಕೊಳ್ಳುತ್ತದೆ. ಈ ವೃತ್ತಿ ಸತತವಾಗಿ ಒಂದು ಅತ್ಯಂತ ಅಪೇಕ್ಷಣೀಯ ಎಂದು ಪಟ್ಟ ಮಾಡಲಾಗಿದೆ. ವಿವಿಧ ಅಧ್ಯಯನಗಳಲ್ಲಿ ೨೦೧೦ ರಿಂದ ವಿಮಾಗಣಕವು ಒಂದು ಅಥವಾ ಅನೇಕ ಬಾರಿ ಮೊದಲ ಸ್ಥಾನವನ್ನು ಪಡೆದಿದೆ.
ವಿಮೆಯ ಅವಶ್ಯಕತೆ
ನಾಗರಿಕತೆಯ ಉದಯವಾದಾಗಿನಿಂದಲೂ ಕೋಮು ಹಿತಾಸಕ್ತಿಗಳ ಮೂಲ ಅವಶ್ಯಕತೆಗಳು ಅಪಾಯ ಹಂಚಿಕೆಗೆ ದಾರಿ ಕಲ್ಪಿಸಿತು. ಉದಾಹರಣೆಗೆ ತಮ್ಮ ಇಡೀ ಜೀವನ ಶಿಬಿರದಲ್ಲಿ ವಾಸವಾಗಿದ್ದ ಜನ ಬೆರೆಯಾದ ತಮ್ಮ ಕುಟುಂಬ ಕೈ ಅಪಾಯ ಹೊದಿದ್ದರು ವಿನಿಮಯ ಅಸ್ತಿತ್ವಕೆ ಬಂದ ನಂತರ ಹೆಚ್ಚು ಸಂಕೀರ್ಣ ಅಪಾಯಗಳು ಹುಟ್ಟುಬಂದವು. ಮಧ್ಯವರ್ತಿಗಳು ಗೋದಾಮಿನ ಮತ್ತು ವ್ಯಾಪಾರಿ ಸರಕುಗಳನ್ನು ಅಭಿವೃದ್ಧಿ ಪಡಿಸಿದರು. ಇದರಿಂದ ಅವರು ತಮ್ಮನ್ನು ತಾವು ಹಣಕಾಸಿನ ಅಪಾಯಕ್ಕೆ ಒಡ್ದಿಕೊಂಡರು.
ಸಿದ್ಧಾಂತದ ಅಭಿವೃದ್ಧಿ
17 ನೇ ಶತಮಾನದ ಆರಂಭದಲ್ಲಿ ಹೆಚ್ಚು ವೈಜ್ಞಾನಿಕ ಆಧಾರದ ಅಪಾಯ ನಿರ್ವಹಣೆ ಅಭಿವೃದ್ಧಿ ಮಾಡಲಾಯಿತು. ಇಸವಿ 1662 ರಲ್ಲಿ, ಲಂಡನ್ ಡ್ರೇಪರ್ ಎಂಬ ಜಾನ್ Graunt ವಿವರಿಸಲಾದ ಗುಂಪು, ಅಥವಾ ದೀರ್ಘಕಾಲದ ಮತ್ತು ಸಾವಿನ ನಿರೀಕ್ಷಿಸಬಹುದಾದ ವಿನ್ಯಾಸಗಳಲ್ಲಿ ಎಂದು ತೋರಿಸಿದರು ಸಮಂಜಸತೆ ಜನರ, ಯಾವುದೇ ಒಂದು ವ್ಯಕ್ತಿಯ ಭವಿಷ್ಯದ ದೀರ್ಘಾಯುಷ್ಯ ಅಥವಾ ಮರಣ ಬಗ್ಗೆ ಅನಿಶ್ಚಿತತೆ ಹೊರತಾಗಿಯೂ. ಈ ಅಧ್ಯಯನವು ಮೂಲ ತಳಹದಿಯಾಗಿದೆ ಜೀವನದ ಟೇಬಲ್. ಆ ಈ ಕಲ್ಪನೆಯನ್ನು ತುಲನೆ ಸಂಯುಕ್ತ ಆಸಕ್ತಿ ಮತ್ತು ವರ್ಷಾಶನ ಮೌಲ್ಯಮಾಪನ, ಇದು, ಜನರ ಒಂದು ಗುಂಪು ಜೀವ ವಿಮೆ ಅಥವಾ ಪಿಂಚಣಿ ನೀಡಲು, ಮತ್ತು ಒಂದು ಸಾಮಾನ್ಯ ನಿಧಿಗೆ ಪ್ರತಿ ಸದಸ್ಯರ ಅಗತ್ಯ ಕೊಡುಗೆಗಳನ್ನು ನಿಖರತೆ ಒಂದಷ್ಟು ಮಟ್ಟದ ಲೆಕ್ಕ ವಿಮಾ ಯೋಜನೆ ಸ್ಥಾಪಿಸಲು ಸಾಧ್ಯವಾಯಿತು ಆಸಕ್ತಿಯ ಒಂದು ಸ್ಥಿರ ದರದ ಊಹಿಸಿಕೊಂಡು. ಸರಿಯಾಗಿ ಈ ಮೌಲ್ಯಗಳನ್ನು ಲೆಕ್ಕ ಮೊದಲ ವ್ಯಕ್ತಿ ಎಡ್ಮಂಡ್ ಹ್ಯಾಲಿಯ. ತನ್ನ ಕೃತಿಯಲ್ಲಿ ಹ್ಯಾಲಿಯ.
ಜವಾಬ್ದಾರಿಗಳು
ವಿಮಾಗಣಕರು ಪಾರ್ಥಮಿಕ ಗಣಿತ, ವಿಶೇಷವಾಗಿ ಕಲಸಶಾಸ್ತ್ರ ಆಧಾರಿತ ಸಂಭವನೀಯತೆ, ಗಣಿತದ ಸಂಖ್ಯಾ ಶಾಸ್ತ್ರ, ಅರ್ಧಶಾಸ್ತ್ರ, ಕಂಪ್ಯೂಟರ್ ವಿಜ್ಞಾನ ಹಣಕಾಸು ಮತ್ತು ವ್ಯವಹಾರದ ಕೌಶಲ್ಯಗಳನ್ನು ಬಳಸುತ್ತಾರೆ. ಈ ಕಾರಣಕ್ಕಾಗಿ ವಿಮಾಗಣಕರು ವಿಮೆ ಮತ್ತು ಮರುವಿಮೆ ವಿದ್ಯಮಗಳಲ್ಲಿ ಅತ್ಯಗತ್ಯ. ವಿಮಾಗಣಕರು ಸಾವು, ಕಾಯಲೆ, ಗಾಯ, ಅಂಗವೈಕಲ್ಯ, ಅಸ್ತಿ ನಸ್ಟ, ಕ್ರಿಯೆಗಳು ಸಂಭವಿಸುವ ಸಾಧ್ಯತೆ ಬೆಲೆಯನ್ನು ವಿಶ್ಲೇಷಿಣೆ ಮಾಡುತ್ತಾರೆ. ತಮ್ಮ ವಿಶಾಲ ಜ್ಞಾನ ಬಳಿಸಿ ವಿಮಾಗಣಕರ ನಿಮಾ ಪಾಲಿಸಿಗಳು, ಪಿಂಚಣಿ ಯೊಜನೆಗಳು,ಇತರ ಕಣಕಾಸಿನ ತಂತ್ರಗಳು ಆರ್ಥಿಕ ಅದಿಪಾಯದ ಮೇಲೆ ಸರಿಯಾಗಿ ನಿರ್ವಹಿಸಲ್ಪಡುತ್ತಿದೆ ಎಂದು ಖಚಿತಪಡಿಸಿಕೊಳ್ಳಲು ಸಹಾಯ ಮಾಡುತ್ತಾರೆ.
ಶಾಖೆಗಳು
ಸಾಂಪ್ರದಾಯಿಕ ವಿಮಾ ಗಣಿತ ೨ ಮುಖ್ಯ ವಿಭಾಗಗಳಾಗಿ ವಿಂಗಡಿಸಲಾಗಿದೆ.
ಜೀವನ ಮತ್ತು ಜೀವವಿಮೆ. ವೆಮಾಗಣಕರ ಪರಿಣತಿಯ ಮೇಲೆ ಉದ್ಯಮ ಅಪಾಯ ನಿರ್ವಹಣೆಗೆ ಕರೆಯಲಾಗುತ್ತದೆ.ಈ ಅಪಾಯಗಳನ್ನು ಜೊತೆಗೆ ಸಾಮಾಜಿಕ ವಿಮಾ ಕಾರ್ಯಕ್ರಮಗಳು ಸಾರ್ವಜನಿಕ ಅಭಿಪ್ರಾಯ, ರಾಜಕೀಯ, ಬಜೆಟ್ ತೊಂದರೆಯ, ಬದಲಾಗುತ್ತಿರುವ ಪ್ರಭಾವಿತವಾಗಿವೆ ಜನಸಂಖ್ಯೆ, ಮತ್ತು ಇತರ ಅಂಶಗಳು ವೈದ್ಯಕೀಯ ತಂತ್ರಜ್ಞಾನ, ಹಣದುಬ್ಬರ, ಮತ್ತು ದೇಶ ವೆಚ್ಚ ಪರಿಗಣನೆಗಳು. ಸಹ ಆಸ್ತಿ ಮತ್ತು ಅಪಘಾತ ಅಥವಾ ಸಾಮಾನ್ಯ ವಿಮೆ ವಿಮಾಗಣಕರ ಎಂದು ಕರೆಯಲಾಗುತ್ತದೆ ಜೀವವಿಮೆ ವಿಮಾಗಣಕರ, ಜನರು ಅಥವಾ ಅವರ ಆಸ್ತಿಗೆ ಪರಿಣಾಮ ಭೌತಿಕ ಮತ್ತು ಕಾನೂನು ಅಪಾಯಗಳನ್ನು ಎದುರಿಸಲು. ತಮ್ಮ ಕೆಲಸದಲ್ಲಿ ಪ್ರಮುಖ ಉತ್ಪನ್ನಗಳೆಂದರೆ ವಾಹನ ವಿಮೆ, ಗೃಹ ಮಾಲೀಕರ ವಿಮಾ, ವಾಣಿಜ್ಯ ಆಸ್ತಿ ವಿಮೆ, ಕಾರ್ಮಿಕರ, ದುಷ್ಕೃತ್ಯ ವಿಮೆ, ಉತ್ಪನ್ನದ ಹೊಣೆಗಾರಿಕೆ ವಿಮೆ, ನೌಕಾ ವಿಮೆ, ಭಯೋತ್ಪಾದನೆ ವಿಮೆ, ಮತ್ತು ಇತರ ಬಗೆಯ ಹೊಣೆಗಾರಿಕೆಯ ವಿಮೆ.ವಿಮಾಗಣಕರ ಸಹ ಇತರ ಪ್ರದೇಶಗಳಲ್ಲಿ ತೊಡಗಿಕೊಂಡಿವೆ ಹಣಕಾಸು ಸೇವೆಗಳು ಇಂತಹ ವಿಶ್ಲೇಷಿಸುವ ಉದ್ಯಮ, ಭದ್ರತಾ ಅರ್ಪಣೆಗಳನ್ನು ಅಥವಾ ಮಾರುಕಟ್ಟೆ ಸಂಶೋಧನೆ.ಈ ಒಳಗೊಂಡಿರುವ ಕ್ರಿಯಾತ್ಮಕ ಆರ್ಥಿಕ ವಿಶ್ಲೇಷಣೆಯ, ಒತ್ತಡ ಪರೀಕ್ಷೆ, ಕಾರ್ಪೊರೇಟ್ ಅಪಾಯ ನೀತಿ ರಚನೆಯಲ್ಲಿ, ಮತ್ತು ಕಾರ್ಪೊರೇಟ್ ಅಪಾಯ ಇಲಾಖೆಗಳ ಸ್ಥಾಪನೆಗೆ ಮತ್ತು ಇಲಾಖೆ ಚಾಲನೆಯಲ್ಲಿರುತ್ತದೆ.
ಸಾಂಪ್ರದಾಯಿಕ ಉದ್ಯೋಗ
ಎರಡು ಜೀವನದ ಮತ್ತು ಅಪಘಾತ ಬದಿಗಳಲ್ಲಿ, ವಿಮಾ ಗಣಕರ ಶಾಸ್ತ್ರೀಯ ಕಾರ್ಯ ವಿವಿಧ ಅಪಾಯಗಳಿಗೆ ರಕ್ಶಣೆ, ವಿಮೆ ಪಾಲಸಿಗಳಿಗೆ ಕಂತುಗಳು ಮತ್ತು ಮೀಸಲು ಲೆಕ್ಕ ಮಾಡುವುದು. ಅಪಘಾತ ಬದಿಯಲ್ಲಿ ಈ ವಿಶ್ಲೇಷಣೆಯು ಕಳೆದುಕೊಂಡ ಘಟನೆ ಸಂಭಾವ್ಯತೆ ಎಂದರೆ ಆವರ್ತನ ಮತ್ತು ಕಳೆದುಕೊಂಡ ಘಟನೆ ಸಂಬಾವಿಸುವ ಮೊದಲಿನ ಸಮಯದ ಪ್ರಮಾಣ ಬಹಳ ಮುಖ್ಯ ಏಕೆಂದರೆ ವಿಮೆಗಾರರು ಘಟನೆ ಸಂಭವಿನುವವರೆಗೂ ತನನ್ನು ಪಾವತಿಸ ಬೇಕಾಗಿರುವುದಿಲ್ಲ. ಜೀವನದ ಕಡೆ, ವಿಶ್ಲೇಷಣೆ ಸಾಮಾನ್ಯವಾಗಿ ಹಣ ಅಥವಾ ಆರ್ಥಿಕ ಹೊಣೆಗಾರಿಕೆಯ ಸಂಭಾವ್ಯ ಮತ್ತು ಭವಿಷ್ಯದಲ್ಲಿ ವಿವಿಧ ಕಡೆಗಳಲ್ಲಿ ಮೌಲ್ಯದ ಎಷ್ಟು ಎಂದು ಪರಿಮಾಣಿಸಲು ಬಳಗೊಂಡಿರುತ್ತದೆ.
ಅ ಸಾಂಪ್ರದಾಯಿಕ ಉದ್ಯೋಗ
ತಮ್ಮ ಸಾಂಪ್ರದಾಯಿಕ ಪಾತ್ರಗಳನ್ನು ಒಂದು ಸಹಜವಾದ, ವಿಮಾಗಣಕರ ಅಪಾಯ ನಿರ್ವಹಣೆ ಮತ್ತು ಕ್ಷೇತ್ರಗಳಲ್ಲಿ ಕೆಲಸ ಉದ್ಯಮ ಅಪಾಯ ನಿರ್ವಹಣೆ ಆರ್ಥಿಕ ಮತ್ತು ಹಣಕಾಸೇತರ ಸಂಸ್ಥೆಗಳು. ಸಾಂಪ್ರದಾಯಿಕ ಪಾತ್ರಗಳಲ್ಲಿ ವಿಮಾಗಣಕರ ಅಧ್ಯಯನ ಮತ್ತು ಹಣಕಾಸು ಕ್ಷೇತ್ರಕ್ಕೆ ಹಿಂದೆ ಕಾಲ ಒಪ್ಪಂದದ, ಖಾತೆಗೆ ಸಂಸ್ಥೆಗಳು ಅಗತ್ಯ ನಿರಂತರ ಜವಾಬ್ದಾರಿ ಪ್ರತ್ಯೇಕವಾಗಿ, ಮತ್ತು, ಜೊತೆಗೆ ಕ್ರೆಡಿಟ್, ಮೀಸಲು, ಆಸ್ತಿ ಮತ್ತು ದಿವಾಳಿತನ ಅಪಾಯ. ವಿಮಾ ಮಕ್ಕಳನ್ನು ಚೆನ್ನಾಗಿ ಏಕೆಂದರೆ ಅಪಾಯದ ವಿವಿಧ ರೂಪಗಳಲ್ಲಿ ವಿಶ್ಲೇಷಿಸಿ, ಅಪಾಯ ಇವುಗಳ. ಪರೀಕ್ಷೆ
ಸಒಭಾವನೆ
ಇತರ ವೃತ್ತಿಗಳನ್ನು ಹೋಲಿಸಿದರೆ ವಿಶ್ವದ ತುಲನಾತ್ಮಕವಾಗಿ ಕೆಲವು ವಿಮಾಗಣಕರ ಇರುವುದರಿಂದ ಅವರ ಬೇಡಿಕೆ ಮತ್ತು ಸೇವೆಗಳಿಗೆ ಹೆಚ್ಚು ಸಂಭಾವನೆ ನೀಡಲಾಗುತ್ತದೆ. ೨೦೧೪ ರ ಪ್ರಕಾರ ಹೆಚ್ಚು ಅನುಭವಿ ವಿಮಾಗಣಕರು ಪ್ರತಿ ವರ್ಷ ಸುಮಾರು ೧೫೦೦೦೦ ಗಳಿಸುತಾರೆ. ಹೊಸ ಕ್ರಡೆನ್ ಶಿಯಲ್ದ್( credentialed) ವೆಮಾಗಣಿಕರು ಪ್ರತಿ ವರ್ಷ ಸುಮಾರು ೧೦೦೦೦೦ ಗಳಿಸುತಾರೆ.ದಶಕಾಗಳಿಂದ ವಿಮಾಗಣಿಕ ವೃತ್ತಿ ಅತ್ಯಂತ ಅಪೇಕ್ಷಣೀಯವಾಗಿದೆ. ವಿಮಾಗಣಿಕರು ದೈಹಿಕ ಪರಿಶ್ರಮ ಅಗತ್ಯವಿಲ್ಲದೇ, ಆರಾಮದಾಯಕ ಪರಿಸ್ಥಿತಿಗಳಲ್ಲಿ ವಸಮಂಜಸವಾದ ಸಾಮಯದಲ್ಲಿ ಕೆಲಸ ಮಾಡುತ್ತಾರೇ. ಇದು ಒಟ್ಟಾರೆ ಉನ್ನತ ಸ್ಥಾನ ಪಡೆದ ವೃತ್ತಿ ಹಾಗು ಮಹಿಳೆಯರಿಗೆ ಉತ್ತಮ ವೃತ್ತಿ ಮತ್ತು ಅತ್ಯತ್ತಮ ಹಿಂಜರಿತ ನಿರೋಧಕ ವೃತ್ತಿ.
ಪರೀಕ್ಷೆ ಬೆಂಬಲ
ಈ ಅರ್ಹತಾ ಪರೀಕ್ಷೆಗೆ ಅತ್ಯಂತ ಕಠಿಣ ಎಂದು, ಬೆಂಬಲ ಪರೀಕ್ಷೆಯ ಮೂಲಕ ಮುಂದುವರಿಸುವ ಜನರಿಗೆ ಸಾಮಾನ್ಯವಾಗಿ ಲಭ್ಯವಿದೆ. ಸಾಮಾನ್ಯವಾಗಿ, ಮಾಲೀಕರು ಕೆಲಸದ ಅಧ್ಯಯನದ ಸಮಯದಲ್ಲಿ ಹಣ ಮತ್ತು ಪರೀಕ್ಷೆಗೆ ಒದಗಿಸುತ್ತದೆ. ಪರೀಕ್ಷೆಯ ಜಾರಿಗೆ ಗಳು ಸಹ, ವಿಮಾಗಣಕರ ಬಳಸುವ ಹಲವು ಕಂಪನಿಗಳು ಸ್ವಯಂಚಾಲಿತ ವೇತನ ಹೆಚ್ಚಿಸುತ್ತದೆ ಅಥವಾ ಪ್ರಚಾರಗಳು ಹೊಂದಿವೆ. ಪರಿಣಾಮವಾಗಿ, ವಿಮಾ ಗಣಿತ ವಿದ್ಯಾರ್ಥಿಗಳು ಆಫ್ ಕೆಲಸ ಸಮಯದಲ್ಲಿ ಸಾಕಷ್ಟು ಅಧ್ಯಯನ ವೇಳೆಯನ್ನು ಬಳಸಿಕೊಂಡ ಬಲವಾದ ಪ್ರೇರಣೆಯನ್ನು ಪಡೆದಿರುತ್ತಾರೆ. ಪರೀಕ್ಷೆಯಲ್ಲಿ ವಿದ್ಯಾರ್ಥಿಗಳಿಗೆ ಹೆಬ್ಬೆರಳಿನ ಸಾಮಾನ್ಯ ನಿಯಮ ವಿಮಾಗಣಕರ ಪರೀಕ್ಷೆಗಳು ಸೊಸೈಟಿ, ಅಧ್ಯಯನದ ಸಮಯ ಸುಮಾರು ೪೦೦ ಗಂಟೆಗಳ. ಹೀಗಾಗಿ, ಅಧ್ಯಯನ ಸಮಯ ಗಂಟೆಗಳ ಸಾವಿರಾರು ಯಾವುದೇ ದೋಷಗಳು ಊಹಿಸಿಕೊಂಡು, ಹಲವಾರು ವರ್ಷಗಳಿಂದ ಅವರೊಂದಿಗೆ ಇದನ್ನು ಚರ್ಚಿಸಬೇಕಾಗುತ್ತದೆ.
ಕಾಲ್ಪನಿಕ ವಿಮಾಗಣಕರ
ವಿಮಾಗಣಕರ ಸಾಹಿತ್ಯ, ನಾಟಕ, ದೂರದರ್ಶನ ಮತ್ತು ಚಲನಚಿತ್ರ ಸೇರಿದಂತೆ ಕಲ್ಪನೆಯ ಕೆಲಸಗಳಲ್ಲಿ ಕಾಣಿಸಿಕೊಂಡಿವೆ. ಸಮಯಗಳಲ್ಲಿ, ಅವರು ವಿಮಾಗಣಕರ ತಮ್ಮೊಳಗೇ ಮಿಶ್ರ ಪ್ರತಿಕ್ರಿಯೆಯನ್ನು ಕಾರಣವಾದ "ಅಘಾತಕರ ಕೆಟ್ಟ ಬಾಚಣಿಗೆ ಓವರ್ಗಳು ಗಣಿತ-ಭ್ರಾಂತಿ, ಸಾಮಾಜಿಕವಾಗಿ ಸಂಪರ್ಕ ವ್ಯಕ್ತಿಗಳು,".
ಉಲ್ಲೆಕಗಳು
Admission Requirements to the SOA". Education & Exams. Society of Actuaries. 2015. Retrieved April 29, 2015
Thomas, David (2012). "Be happy: Become an actuary". Retrieved April 18, 2012
dr.RK.sharma, shashi k .Gupta, Jagwant Singh. "banking and insurance" kalyani publishers.
ಸಿರವಾರ
ಸಿರವಾರ ಇದು ಕರ್ನಾಟಕದ ರಾಯಚೂರು ಜಿಲ್ಲೆಯ ಒಂದು ಹೊಸ ತಾಲೂಕ ಕೇಂದ್ರ. ಕರ್ನಾಟಕದ ವೇಗವಾಗಿ ಬೆಳೆಯುತ್ತಿರುವ ಪಟ್ಟಣಗಳಲ್ಲಿ ಸಿರವಾರ ಪಟ್ಟಣವು ಕೂಡ ಒಂದಾಗಿದೆ. ವಿಶ್ವದಲ್ಲೇ ಅತ್ಯಂತ ಪ್ರಸಿದ್ಧಿ ಪಡೆದಿರುವ ಸೋನಾ ಮಸೂರಿ ಭತ್ತಕ್ಕೆ ಈ ಪಟ್ಟಣವು ಹೆಸರುವಾಸಿಯಾಗಿದೆ. ಸಮೀಪದ ಗ್ರಾಮಗಳಿಗೆ ವ್ಯಾಪಾರ ಕೇಂದ್ರವಾಗಿ ಮಾರ್ಪಟ್ಟಿದೆ. ಈ ಪ್ರದೇಶವೂ ಚೆರ್ರಿ ಹಣ್ಣುಗೆ ಪ್ರಸಿದ್ಧಿ ಪಡೆದಿದ್ದು ಟನ್ನುಗಟ್ಟಲೆ ರಫ್ತು ಮಾಡಲಾಗುತ್ತದೆ.
ಇತಿಹಾಸ
ರಾಯಚೂರು ಜಿಲ್ಲೆಯ ಸಿರವಾರ ಪಟ್ಟಣವು ರಾಯಚೂರಿನ ಇತಿಹಾಸ ಪೂರ್ವಕಾಲದ ನಿವೇಶನಗಳಾದ ಮಸ್ಕಿ,ಕವಿತಾಳ, ಪಿಲ್ಲಿಹಾಲ್ ಮತ್ತು ಕಲ್ಲೂರು ಮುಂತಾದ ಸ್ಥಳಗಳಲ್ಲಿ ಸಿರವಾರವು ಒಂದು.
ಜನಸಂಖ್ಯೆ
ಸಿರವಾರ ಪಟ್ಟಣವು ರಾಯಚೂರು ಜಿಲ್ಲೆಯ ಒಂದು ತಾಲ್ಲೂಕು ಕೇಂದ್ರ.ಇದು ಕರ್ನಾಟಕ ರಾಜ್ಯದ ಪ್ರಮುಖ ಕಂದಾಯ ವಿಭಾಗವಾದ ಕಲಬುರಗಿಯ ಭಾಗಕ್ಕೆ ಬರುವ ಪ್ರಮುಖ ಪಟ್ಟಣ. ಸಿರವಾರ ಪಟ್ಟಣವು 2011 ಜನಗಣತಿಯ ಪ್ರಕಾರ 19295 ಅದರಲ್ಲಿ 9568 ಪುರುಷರು ಮತ್ತು 9767 ಮಹಿಳೆಯರನ್ನು ಒಳಗೊಂಡಿದೆ.
ಬಾಹ್ಯ ಸಂಪರ್ಕಗಳು
ವರ್ಗ:ಪ್ರವಾಸೋದ್ಯಮ ವರ್ಗ:ಇತಿಹಾಸ ವರ್ಗ: ಕರ್ನಾಟಕದ ಪ್ರಮುಖ ಸ್ಥಳಗಳು ವರ್ಗ: ರಾಯಚೂರು ಜಿಲ್ಲೆಯ ತಾಲೂಕುಗಳು ವರ್ಗ:ಕರ್ನಾಟಕದ ತಾಲೂಕುಗಳು
ಬೀಜ (ಸಂಸ್ಕೃತ ಪದ)
ಬೀಜ ಒಂದು ಸಂಸ್ಕೃತ ಪದವಾಗಿದೆ. ಹಿಂದೂ ಮತ್ತು ಬೌದ್ಧ ಧರ್ಮಗಳಲ್ಲಿ ಇದನ್ನು ವಿಷಯಗಳ ಮೂಲ ಅಥವಾ ಕಾರಣಕ್ಕೆ ರೂಪಕವಾಗಿ ಬಳಸಲಾಗುತ್ತದೆ ಮತ್ತು ಬಿಂದು ಪದಕ್ಕೆ ನಂಟು ಹೊಂದಿದೆ.
ತಂತ್ರದಲ್ಲಿ
ವಜ್ರಾಯನ ಬೌದ್ಧಧರ್ಮ ಮತ್ತು ಹಿಂದೂ ಧರ್ಮದಲ್ಲಿ, ಬೀಜ ಪದವನ್ನು ಮಂತ್ರಗಳೊಳಗಿರುವ ಆಧ್ಯಾತ್ಮಿಕ "ಬೀಜಾಕ್ಷರ"ಗಳಿಗೆ ಬಳಸಲಾಗುತ್ತದೆ. ಈ ಬೀಜಗಳು ನಿಖರವಾದ ಅರ್ಥಗಳನ್ನು ಹೊಂದಿರುವುದಿಲ್ಲ, ಆದರೆ ಆಧ್ಯಾತ್ಮಿಕ ತತ್ತ್ವಗಳಿಗೆ ಸಂಪರ್ಕಗಳನ್ನು ಸಾಗಿಸುತ್ತವೆ ಎಂದು ನಂಬಲಾಗಿದೆ. ಅತ್ಯಂತ ಪರಿಚಿತವಾಗಿರುವ ಬೀಜಾಕ್ಷರವೆಂದರೆ ಓಂ. ಇದು ಮೊಟ್ಟಮೊದಲು ಹಿಂದೂ ಧರ್ಮಗ್ರಂಥಗಳಾದ ಉಪನಿಷತ್ತುಗಳಲ್ಲಿ ಕಂಡುಬಂದಿತು."ಯಂತ್ರಗಳ ಮೇಲೆ ಬರೆಯಲ್ಪಟ್ಟ ಮಂತ್ರಗಳು ಮೂಲಭೂತವಾಗಿ ದೈವತ್ವಗಳು ಅಥವಾ ಲೌಕಿಕ ಶಕ್ತಿಗಳನ್ನು ಪ್ರತಿನಿಧಿಸುವ ಚಿಂತನಾ ರೂಪಗಳಾಗಿವೆ, ಮತ್ತು ಧ್ವನಿ ಕಂಪನಗಳ ಮೂಲಕ ಪ್ರಭಾವ ಬೀರುತ್ತವೆ." ಕೆಲವು ತಾಂತ್ರಿಕ ಸಂಪ್ರದಾಯಗಳಲ್ಲಿ, ವರ್ಣಮಾಲೆಯ ಬೀಜವು ಮಾತೃಕೆಯರ ವಿಗ್ರಹರಹಿತ ನಿರೂಪಣಗಳು ಮತ್ತು ವಿಶ್ವಾಸಾರ್ಹ ಸಾಕಾರತೆಗಳೆಂದು ಅರ್ಥಮಾಡಿಕೊಳ್ಳಲಾಗಿದೆ.
ಟಿಪ್ಪಣಿಗಳು
ವರ್ಗ:ಹಿಂದೂ ತತ್ವಶಾಸ್ತ್ರೀಯ ಪರಿಕಲ್ಪನೆಗಳು
ಜೇಮ್ಸ್ ಪೀಸ್
thumb|ವೈಸ್‌ಬಾಡೆನ್‌ನಲ್ಲಿರುವ ಮನೆಯಲ್ಲಿ ಜೇಮ್ಸ್ ಪೀಸ್ ಕೆನ್ನೆತ್ ಜೇಮ್ಸ್ ಪೀಸ್ (ಆಂಗ್ಲ: Kenneth James Peace), ದಿನಾಂಕ ಸೆಪ್ಟೆಂಬರ್ ೨೮, ೧೯೬೩ ರಂದು ಪೇಸ್ಲೀಯಲ್ಲಿ (ಆಂಗ್ಲ: Paisley) ಜನಿಸಿದರು. ಅವರೊಬ್ಬ ಸಂಯೋಜಕರು, ಪಿಯಾನೋ ವಾದಕರು ಹಾಗೂ ದೃಶ್ಯ ಕಲಾವಿದರು.
ಜೀವನ
ಕೆನ್ನೆತ್ ಜೇಮ್ಸ್ ಪೀಸ್ ಸೆಪ್ಟೆಂಬರ್ ೨೮, ೧೯೬೩ ರಂದು ಸ್ಕಾಟ್ಲ್ಯಾಂಡ್‌ನ ಪೇಸ್ಲೀಯಲ್ಲಿ ಜನಿಸಿದರು. ಅವರು ತಮ್ಮ ಬಾಲ್ಯದ ಹೆಚ್ಚಿನ ಭಾಗವನ್ನು ಪಶ್ಚಿಮ ಸ್ಕಾಟ್ಲ್ಯಾಂಡಿನ ಸಮುದ್ರ ತೀರದಲ್ಲಿರುವ ಹೆಲೆನ್ಸ್‌ಬರಾದಲ್ಲಿ (ಆಂಗ್ಲ: Helensburgh) ಕಳೆದರು. ಅವರ ಕುಟುಂಬದಲ್ಲಿ ಅನೇಕ ಕಲಾವಿದರಿದ್ದರು (ಆಂಗ್ಲ: John McGhie). ಅವರು ಇಪ್ಪತ್ತನೆಯ ಶತಮಾನದ ಪ್ರಥಮಾರ್ಧದ ಜನಪ್ರಿಯ ನೃತ್ಯ ಸಂಗೀತ ಸಂಯೋಜಕರಾಗಿದ್ದ ಫೆಲಿಕ್ಸ್ ಬರ್ನ್ಸ್‌ರ (ಆಂಗ್ಲ: Felix Burns) ಸಂಬಂಧಿ. ತಮ್ಮ ಎಂಟನೆಯ ವಯಸ್ಸಿನಲ್ಲಿ ಪಿಯಾನೋ ಕಲಿಕೆಯನ್ನು ಪ್ರಾರಂಭಿಸಿ ಹದಿನಾಲ್ಕನೇ ವಯಸ್ಸಿನಲ್ಲಿ ಸ್ಕಾಟ್ ಜಾಪ್ಲಿನ್ (ಆಂಗ್ಲ: Scott Joplin) ಅವರ ಸಂಗೀತದೊಂದಿಗೆ ಸಾರ್ವಜನಿಕ ಪ್ರದರ್ಶನವನ್ನು ನೀಡಿದರು. ಅದಾದ ಎರಡು ವರ್ಷಗಳ ನಂತರ ಸಂಗೀತ ಮತ್ತು ನಾಟಕಗಳ ರಾಯಲ್ ಸ್ಕಾಟಿಷ್ ಅಕಾಡೆಮಿಯಲ್ಲಿ ಅತ್ಯಂತ ಕಿರಿಯ ಪೂರ್ಣಾವಧಿ ವಿದ್ಯಾರ್ಥಿಯಾಗಿ ಪ್ರವೇಶ ಪಡೆದರು (ಈಗ ಅದಕ್ಕೆ ರಾಜಮನೆತನದ ಸಂರಕ್ಷಣಾಲಯ ಎಂಬ ಹೆಸರಿದೆ - ಆಂಗ್ಲ: Royal Conservatoire of Scotland). ೧೯೮೩ ರಲ್ಲಿ ಗ್ಲಾಸ್ಗೋ ವಿಶ್ವವಿದ್ಯಾಲಯದಿಂದ (ಅಂಗ್ಲ: Glasgow University) ಪಿಯಾನೋ ಬೋಧನೆಯಲ್ಲಿ B.A., ಪದವಿ ಪಡೆದರು. ಮರುವರ್ಷವೇ ಆರ್‌ಎಸ್‌ಎಎಮ್‌ಡಿ ವಾದ್ಯವೃಂದದಲ್ಲಿ ಮೆಂಡೆಲ್‌ಸನ್ ಪಿಯಾನೊ ಕಛೇರಿ ನಡೆಸಿಕೊಡುವುದರೊಂದಿಗೆ ಸಂಗೀತ ನಿರ್ವಹಣೆಯಲ್ಲಿ ಡಿಪ್ಲೊಮಾ ಪಡೆದರು. ಸಾಂಪ್ರದಾಯಿಕ ಓದನ್ನು ನಿಲ್ಲಿಸಿದಮೇಲೆ ಪಿಯಾನೋ ವಾದಕರಾಗಿ ಬಹು ಬೇಡಿಕೆಯಲ್ಲಿದ್ದು ೧೯೮೧ ರಿಂದ ೧೯೯೧ ರವರೆಗೆ ಎಡಿನ್‌ಬರಾದಲ್ಲಿ ವಾಸವಾಗಿದ್ದರು.
ಜೇಮ್ಸ್ ಪೀಸ್ ೧೯೯೧ರಿಂದ ೨೦೦೯ ರವರೆಗೆ ಜರ್ಮನಿಯ (ಜರ್ಮನ್: Bundesrepublik Deutschland) ಬದ್‌ನೌಹೀಮ್‌ನಲ್ಲಿ ನೆಲೆಸಿದ್ದರು. ೧೯೯೮ ರಿಂದ ಟ್ಯಾಂಗೊ ಕುರಿತು ಅಭ್ಯಾಸ ಮಾಡಿ ಸ್ವಯಂ ಸ್ಫೂರ್ತಿಯಿಂದ ಪಿಯಾನೊ ಸಂಯೋಜನೆಯ "ಟ್ಯಾಂಗೊ ಎಸ್ಕೋಸಿಸ್" (ಆಂಗ್ಲ: Scottish Tango) ಎಂಬ ಸಿ.ಡಿ.ಯನ್ನು ನಿರ್ಮಾಣ ಮಾಡಿದರು, ಮತ್ತು ೨೦೦೨ ರಲ್ಲಿ ವಿಕ್ಟೋರಿಯಾ ಸಂಗೀತ ಕಾಲೇಜಿನ (ಆಂಗ್ಲ: Victoria College of Music) ಗೌರವ ಸದಸ್ಯರಾದರು. ಅದೇ ವರ್ಷ ಸೆಪ್ಟೆಂಬರ್/ ಅಕ್ಟೋಬರ್ ತಿಂಗಳಿನಲ್ಲಿ ಉತ್ತರ ಜರ್ಮನಿಯಲ್ಲಿ ಏಕವ್ಯಕ್ತಿ ಪ್ರದರ್ಶನ ಪ್ರವಾಸವನ್ನು ಕೈಗೊಂಡರು, ಮತ್ತು ನವೆಂಬರ್ ತಿಂಗಳಿನಲ್ಲಿ ಪೂರ್ವ ದೇಶಗಳತ್ತ ಹೊರಟು ಹಾಂಗ್‌ಕಾಂಗ್‍ನಲ್ಲಿ "ಟ್ಯಾಂಗೊ ೧೭" ಮೊದಲ ಪ್ರದರ್ಶನವನ್ನು ನೀಡಿದರು. thumb|Tango XVIII by James Peace (James Peace, piano) ಮುಂದಿನ ವರ್ಷಗಳಲ್ಲಿ ಅವರು ಪ್ರದರ್ಶನಗಳನ್ನು ಯೂರೋಪಿನಲ್ಲಿಯೇ ಕೇಂದ್ರೀಕರಿಸಿದರು. ಟ್ಯಾಂಗೊದ ಅವರ ಸ್ವಂತ ರಚನೆಗಳನ್ನು ಈ ಕೆಳಕಂಡ ರಾಜಧಾನಿ ನಗರಗಳಲ್ಲಿ ಪ್ರದರ್ಶಿಸಿದರು: ಆಮ್ಸ್‌ಟರ್‌ಡ್ಯಾಮ್, ಅಥೆನ್ಸ್, ಬರ್ಲಿನ್, ಬ್ರುಸಲ್ಸ್, ಹೆಲ್ಸಿಂಕಿ, ಲಿಸ್ಬನ್, ಲಂಡನ್, ಮಡ್ರಿಡ್, ಓಸ್ಲೋ, ರೀಕಾವಿಕ್ ಮತ್ತು ವಿಯೆನ್ನ. thumb|Tango Milonga op. 26 no. 3 by James Peace ಟ್ಯಾಂಗೊ ಸಂಗೀತ ಪ್ರಕಾರಕ್ಕೆ ಇವರು ನೀಡಿದ ಕೊಡುಗೆಯನ್ನು ಗುರುತಿಸಿ ೨೦೦೮ ರಲ್ಲಿ ಲಂಡನ್ ಸಂಗೀತ ಕಾಲೇಜು (ಆಂಗ್ಲ: London College of Music) ಇವರಿಗೆ ಗೌರವ ಸದಸ್ಯತ್ವ ನೀಡಿತು.
ಕೆಲಕಾಲದ ಎಡಿನ್‌ಬರಾ ವಾಸದ ನಂತರ ಫೆಬ್ರುವರಿ, ೨೦೧೦ ರಲ್ಲಿ ವೀಸ್‌ಬಾಡೆನ್‌ನಲ್ಲಿ (ಜರ್ಮನ್: Wiesbaden) ನೆಲೆಸಲು ಅವರು ಜರ್ಮನಿಗೆ ಹಿಂತಿರುಗಿದರು. ಇದು ಅವರಿಗೆ ಹೊಸ ಕ್ರಿಯಾಶೀಲತೆಯನ್ನು ನೀಡಿತು. ತಮ್ಮದೇ ರಚನೆಗಳ ಕಿರುಚಲನಚಿತ್ರಗಳನ್ನು ಮಾಡಿದರು. ಈ ಪ್ರಕಾರದಲ್ಲಿ "ವೀಸ್‌ಬಾಡೆನ್‌ನಲ್ಲಿ ಜೇಮ್ಸ್ ಪೀಸ್" ಎಂಬ ಸಾಕ್ಷ್ಯಚಿತ್ರ ಪ್ರಮುಖವಾದುದು.
ಪ್ರಶಸ್ತಿಗಳು ಮತ್ತು ಬಹುಮಾನಗಳು
●     ಮೊದಲ ಬಹುಮಾನ, "ಆಗ್ನೆಸ್ ಮಿಲ್ಲರ್" ಸ್ಪರ್ಧೆ (ಆಂಗ್ಲ: Agnes Millar Prize for sight-reading). ಗ್ಲಾಸ್ಗೊ, ೧೯೮೩
●    ಮೊದಲ ಬಹುಮಾನ, "ಡನ್‌ಬಾರ್ಟನ್‌ಷೈರ್ ಇ.ಐ.ಎಸ್" ಸ್ಪರ್ಧೆ (ಆಂಗ್ಲ: Dunbartonshire E.I.S. Prize for piano accompaniment). ಗ್ಲಾಸ್ಗೊ, ೧೯೮೪
●    ಮೊದಲ ಬಹುಮಾನ, ಸಿಬೆಲಿಯಸ್ ಪ್ರಬಂಧ ಸ್ಪರ್ಧೆ. ಗ್ಲಾಸ್ಗೊ, ೧೯೮೫
●    ಡಿಪ್ಲೊಮಾ, ಟಿ.ಐ.ಎಮ್. ಅಂತಾರಾಷ್ಟ್ರೀಯ ಸಂಯೋಜನಾ ಸ್ಪರ್ಧೆ (ಇಟಾಲಿಯನ್: Torneo Internazionale di Musica). ರೋಮ್, ೨೦೦೦
●    ಡಿಪ್ಲೊಮಾ, ಐಬಿಎಲ್‌ಎ ಫೌಂಡೇಷನ್. ನ್ಯೂ ಯಾರ್ಕ್, ೨೦೦೨
●    ಸಂಸ್ಮರಣಾ ಪದಕ (ಮೊದಲ ದರ್ಜೆ), ಅಂತಾರಾಷ್ಟ್ರೀಯ ಪಿಯಾನೊ ಡ್ಯೂಯೊ ಸಂಘ. ಟೋಕಿಯೊ, ೨೦೦೨
●    ಚಿನ್ನದ ಪದಕ, ಲೂಟೀಸ್ ಅಂತಾರಾಷ್ಟ್ರೀಯ ಸಂಘ (ಫ್ರೆಂಚ್: Internationale Académie de Lutèce). ಪ್ಯಾರಿಸ್, ೨೦೦೫
ಮುಖ್ಯ ರಚನೆಗಳು
center|thumb|286x286px|James Peace - Idylls Op.4b • ಜಲಪಾತ (ಆಂಗ್ಲ: The Waterfall)
ಹೊಯ್ಸಳೇಶ್ವರ ದೇವಸ್ಥಾನ
ಹಳೇಬೀಡು thumb|ಹೊಯ್ಸಳೇಶ್ವರ ದೇವಾಲಯ, ಹಳೇಬೀಡು ಹೊಯ್ಸಳ ವಂಶ ಸುಮಾರು ಕ್ರಿ.ಶ. ೧೦೦೦ ದಿಂದ ಕ್ರಿ.ಶ. ೧೩೪೬ರ ವರೆಗೆ ದಕ್ಷಿಣ ಭಾರತದ ಕೆಲ ಭಾಗಗಳನ್ನು ಆಳಿದ ರಾಜವಂಶ. ಹೊಯ್ಸಳ ಸಾಮ್ರಾಜ್ಯದ ರಾಜಧಾನಿ ದ್ವಾರಸಮುದ್ರ (ಇಂದಿನ ಹಳೇಬೀಡು), ಹಾಸನ ಜಿಲ್ಲೆಯಲ್ಲಿದೆ. ಜಾನಪದ ನಂಬಿಕೆಯಂತೆ, ಹೊಯ್ಸಳ ಎಂಬ ಹೆಸರು ಈ ವಂಶದ ಸಂಸ್ಥಾಪಕ ಸಳನಿಂದ ವ್ಯುತ್ಪತ್ತಿಯಾದದ್ದು. ಚಾರಿತ್ರಿಕವಾಗಿ ಈ ಸಂಸ್ಥಾಪಕನ ಹೆಸರು ನೃಪಕಾಮ ಎಂದು ಊಹಿಸಲಾಗಿದೆ.
ಹೊಯ್ಸಳೇಶ್ವರ ದೇವಸ್ಥಾನ
ಹಳೇಬೀಡು ಶಿಲ್ಪಕಲೆಯ ನೆಲೆಬೀಡು. ಹಳೆಯಬೀಡಿನ ಮೊದಲ ಹೆಸರು ದೋರಸಮುದ್ರ. ಕ್ರಿ.ಶ. 950ಕ್ಕೆ ಮೊದಲೇ ರಾಷ್ಟ್ರಕೂಟರ ದೊರೆ ಭಾವದೋರ ಎಂಬಾತ ಇಲ್ಲಿ ಕೆರೆಯನ್ನು ನಿರ್ಮಿಸಿ ರಾಜ್ಯಭಾರ ಮಾಡಿದ್ದರಿಂದ ಇದಕ್ಕೆ ದೋರಸಮುದ್ರ ಎಂದು ಹೆಸರು ಬಂದಿತ್ತು ಎನ್ನುತ್ತಾರೆ.ಹೆಸರು ಹಳೆಯ ಬೀಡಾದರೂ, ಇಲ್ಲಿನ ಶಿಲ್ಪಕಲೆಗಳು ನವನವೀನ, ನಿತ್ಯನೂತನ. ಹಳೆಯ ಬೀಡಿನಲ್ಲಿ ಹಲವಾರು ಅತ್ಯಂತ ಸುಂದರ ದೇಗುಲಯಗಳಿವೆಯಾದರೂ, ಅಲ್ಲಾಉದ್ದೀನನ ದಂಡನಾಯಕ ಮಲ್ಲಿಕ್ ಕಾಫೂರ್ ಸೇರಿದಂತೆ ಹಲವು ಮುಸಲ್ಮಾನ ದೊರೆಗಳ ದಾಳಿಯ ಬಳಿಕ ಈ ಹೊತ್ತು, ಸುಸ್ಥಿತಿಯಲ್ಲಿ ಉಳಿದಿರುವುದು ಹೊಯ್ಸಳೇಶ್ವರ ದೇವಾಲಯ ಮಾತ್ರ.. ಬೆಟ್ಟಗುಡ್ಡಗಳಿಂದಾವರಿಸಿ, ವಿಶಾಲ ಕಣಿವೆಗಳಿದ್ದ ಈ ರಮ್ಯತಾಣ ಮುಮ್ಮಡಿ ಬಲ್ಲಾಳನ ಕಾಲದಲ್ಲಿ ವಿಸ್ತಾರಗೊಂಡಿತು.
ಜೇಮ್ಸ್ ಪೀಸ್
ಮುಖ್ಯ ರಚನೆಗಳು
• ಐಡಿಲ್ (ಆಂಗ್ಲ: Idyll)
ಹೊಯ್ಸಳೇಶ್ವರ ದೇವಸ್ಥಾನ
ನಿರ್ಮಾಣ
ಇದು ಶಿವನ ಆಲಯ. ಇಲ್ಲಿಗೆ ಸಮೀಪದ ಘಟ್ಟದಹಳ್ಳಿಯಲ್ಲಿ ದೊರೆತಿರುವ ಶಾಸನವನ್ನು ಆಧರಿಸಿ ಈ ದೇವಾಲಯವನ್ನು ರಾಜ ವಿಷ್ಣುವರ್ಧನನ ಅಕಾರಿ ಅಥವಾ ದಂಡನಾಯಕ ಕೇತಮಲ್ಲ 1121ರಲ್ಲಿ ಕಟ್ಟಿಸಿಲು ಆರಂಭಿಸಿದ ಎಂದು ಹೇಳಲಾಗಿದೆ. ಹೊಯ್ಸಳ ಸಾಮ್ರಾಜ್ಯದ ಅತ್ಯಂತ ಪ್ರಸಿದ್ಧ ಅರಸು ಬಿಟ್ಟಿಗ ಅಥವಾ ಬಲ್ಲಾಳ ಬಿಟ್ಟಿದೇವ. ಈತನ ನಂತರದ ಹೆಸರು ವಿಷ್ಣುವರ್ಧನ (ಆಡಳಿತ: ಸು ೧೧೧೦-೧೧೪೨). ವಿಷ್ಣುವರ್ಧನನ ಆಡಳಿತದ ಕಾಲದಲ್ಲಿ ಹೊಯ್ಸಳ ಸಾಮ್ರಾಜ್ಯ ಇಂದಿನ ಕರ್ನಾಟಕ ರಾಜ್ಯದ ಬಲಿಷ್ಠ ಸಾಮ್ರಾಜ್ಯವಾದದ್ದಲ್ಲದೆ ಪಕ್ಕದ ರಾಜ್ಯಗಳಲ್ಲಿಯೂ ವಿಸ್ತರಿಸಿತು. ವಿಷ್ಣುವರ್ಧನನ ಕಾಲದಲ್ಲಿ ಕಲೆ ಮತ್ತು ಶಿಲ್ಪಕಲೆಗೆ ಬಹಳ ಪ್ರೋತ್ಸಾಹ ನೀಡಲಾಯಿತು. ಈತನ ರಾಣಿ ಶಾಂತಲೆ ಪ್ರಸಿದ್ಧ ಭರತನಾಟ್ಯ ನರ್ತಕಿ ಮತ್ತು ಶಿಲ್ಪಕಲೆಯಲ್ಲಿ ಆಸಕ್ತಿಯಿದ್ದವಳೆಂದು ಹೆಸರಾಗಿದ್ದಾಳೆ. ಈ ಕಾಲದಲ್ಲಿಯೇ ಹೊಯ್ಸಳ ಶಿಲ್ಪಕಲೆಯ ಅತ್ಯುನ್ನತ ಉದಾಹರಣೆಗಳು ಮೂಡಿಬಂದವು.
ಹಳೆಬೀಡಿನ ಹೊಯ್ಸಳೇಶ್ವರ ದೇವಾಲಯದ ನಿರ್ಮಾಣ ಕಾರ್ಯವು ಸುಲಲಿತವಾಗಿ ಸಾಗಿದ್ದು ವಿಷ್ಣುವರ್ಧನನ ಅಂತ್ಯಕಾಲದಲ್ಲಿ. ಈತನ ಮಗನಾದ ನರಸಿಂಹ ಬಲ್ಲಾಳನ ಆಸಕ್ತಿಯಿಂದಾಗಿ ಮಹೋನ್ನತ ಕಲೆಯ ನೆಲವೀಡೊಂದು ರೂಪುಗೊಂಡಿತು. ದೇವಾಲಯದ ಮೂಲ ಸ್ವರೂಪವನ್ನು ಕಟ್ಟಲು ೪೦ ವರ್ಷಗಳು ಮತ್ತು ದೇವಾಲಯದ ಶಿಲ್ಪಕಲಾ ಕೆತ್ತನೆಯ ಕುಸುರಿ ಕೆಲಸವನ್ನು ಮುಗಿಸಲು ೧೨೦ ರುಷಗಳು (ನಾಲ್ಕು ತಲೆಮಾರುಗಳು)ಬೇಕಾದವು!. ವಿಷ್ಣುವರ್ಧನನ ಅಂತ್ಯಕಾಲದಲ್ಲಿ ಆರಂಭವಾಗುವ ದೇವಾಲಯದ ನಿರ್ಮಾಣ ಕಾರ್ಯವು ಹೊಯ್ಸಳರ ಕಡೆಯ ಅರಸ ವಿಶ್ವನಾಥ ಬಲ್ಲಾಳನ ಕಾಲದವರೆವಿಗೂ ಮುಂದುವರಿದಿತ್ತೆಂದು ಶಾಸನಗಳಿಂದ ತಿಳಿದುಬರುತ್ತದೆ.
ಜೇಮ್ಸ್ ಪೀಸ್
ಮುಖ್ಯ ರಚನೆಗಳು
• ಉದಯ ರಾಗ (ಫ್ರೆಂಚ್: Aubade)
ಹೊಯ್ಸಳೇಶ್ವರ ದೇವಸ್ಥಾನ
ನಿರ್ಮಾಣ
ಈ ದೇವಾಲಯದ ನಿರ್ಮಾಣಕ್ಕೆ ಬಳಪದ ಕಲ್ಲು ಬಳಕೆಯಾಗಿದೆ. ಇದನ್ನು ಸೋಪಸ್ಟೋನ್ ಅಥವಾ ಸ್ಟಿಯೋಟೈಟ್ ಎಂದು ಕರೆಯಲಾಗುತ್ತದೆ. ಈ ಕಲ್ಲು ಬಹುವಾಗಿ ದೊರೆಯುವುದು ಭೂಮಿಯ ಒಳಭಾಗದ ಮೇಲ್ಪದರದಲ್ಲಿ. ಇದು ಪುಡಿ ಮತ್ತು ಉಂಡೆಯಂತಹ ರಚನೆಯನ್ನು ಹೊಂದಿರುತ್ತದೆ. ಹೊರತೆಗೆದು ವಾತಾವರಣಕ್ಕೆ ಹೊಂದಿಕೊಳ್ಳಲು ಬಿಟ್ಟಾಗ ಕ್ರಮೇಣ ಗತ್ಟಿಯಾಗುತ್ತದೆ. ಕಲ್ಲಿನ ಈ ವಿಶೇಷ ಗುಣದಿಂದಲೇ ಹೊಯ್ಸಳರ ದೇವಾಲಯಗಳಲ್ಲಿ ಸೂಕ್ಷ್ಮ ಕುಸುರಿ ಕೆತ್ತನೆಗಳನ್ನು ಕಾಣಲು ಸಾಧ್ಯವಾಗಿದೆ.
ಹೊಯ್ಸಳ ರಾಜವಂಶದ ಬಗೆಗೆ ಜನರಲ್ಲಿದ್ದ ಗೌರವ ಭಾವನೆಗಳೇ ಈ ದೇವಾಲಯದ ನಿರ್ಮಾಣಕ್ಕೆ ಕಾರಣ ಎನ್ನಲಾಗಿದೆ. ಹೊಯ್ಸಳ ವಂಶದ ಹೆಸರು ಅಜರಾಮರವಾಗಿ ಉಳಿಯಬೇಕೆಂಬ ಕಾರಣದಿಂದ ದೊಡ್ಡ ದೇವಾಲಯವನ್ನು ನಿರ್ಮಿಸಿ ಮೂಲ ಶಿವನ ಮೂರ್ತಿಗೆ ಹೊಯ್ಸಳ ವಂಶದ ಹೆಸರನ್ನೇ ಇಡಲಾಗಿದೆ. ಹೊಯ್ಸಳರ ಪ್ರಭುವೇ ಹೊಯ್ಸಳೇಶ್ವರ.
ಜೇಮ್ಸ್ ಪೀಸ್
ಮುಖ್ಯ ರಚನೆಗಳು
• ಮೌನ ಕಣ್ಣೀರು (ಆಂಗ್ಲ: Silent Tears)
ಹೊಯ್ಸಳೇಶ್ವರ ದೇವಸ್ಥಾನ
ಶಿಲ್ಪಿಗಳು
ಈ ದೇವಾಲಯದ ನಿರ್ಮಾಣಕಾರ್ಯದಲ್ಲಿ ಇಪ್ಪತ್ತು ಸಾವಿರಕ್ಕಿಂತಲೂ ಹೆಚ್ಚು ಶಿಲ್ಪಿಗಳು/ಕಾರ್ಮಿಕರು ಕೈ ಜೋಡಿಸಿದ್ದರೆಂದು ಅಧ್ಯಯನಗಳಿಂದ ತಿಳಿದುಬಂದಿದೆ. ಕಲ್ಲು ಹುಡುಕುವವರು, ತರುವವರು, ಮೊದಲ ಹಂತದ ಕೆತ್ತನೆ ಮಾಡುವವರು, ನಿರ್ಧಿಷ್ಟ ಜಾಗದಲ್ಲಿ ಜೋಡಿಸುವವರು, ಅಂತಿಮ ಹಂತದ ಕೆತ್ತನೆಗಾರರು, ಕುಸುರಿ ಕೆಲಸಗಾರರು ಒಳಗೊಂಡತೆ ಸಾವಿರಾರು ಮಂದಿ ಕೈ ಜೋಡಿಸಿದ್ದಾರೆ. ಇವೆಲ್ಲಕ್ಕೂ ಮಿಗಿಲಾಗಿ ಮುಖ್ಯ ವಾಸ್ತುತಜ್ಞನಿಂದ ದೇವಾಲಯದ ಮಾದರಿ ನಕ್ಷೆಯು ಸಿಧ್ಧವಾಗಿರುತ್ತಿತ್ತು. ಅದರ ಅನುಸಾರವೇ ವರುಷಗಳ ಕಾಲ ನುರಿತ ಶಿಲ್ಪಿಗಳು ಕಾರ್ಯದಲ್ಲಿ ತೊಡಗಿಕೊಳ್ಳುತ್ತಿದ್ದರು. ಕೆಲವು ವಿಗ್ರಹಗಳನ್ನು ಪೂರ್ಣ ಕೆತ್ತಿ ಜೋಡಿಸುತ್ತಿದ್ದರೆ, ಇನ್ನೂ ಕೆಲವನ್ನು ಜೋಡಿಸಿದ ನಂತರ ಕೆತ್ತಲಾಗುತ್ತಿತ್ತು. ಹೊಯ್ಸಳರು ಶಿಲ್ಪಕಲೆಗಿತ್ತ ಅದಮ್ಯ ಪ್ರೋತ್ಸಾಹವೆ ಹಳೇಬೀಡಿನಲ್ಲಿ ಅಧ್ಬುತ ದೇವಾಲಯಗಳು ನಿರ್ಮಾಣವಾಗಲು ಕಾರಣ ಎನ್ನಬಹುದು. ಅಧ್ಬುತ ಕೆಲಸವಿರುವ ದೇವಾಲಯವಾದರೂ ಕೆತ್ತನೆಯನ್ನು ಮಾಡಿರುವ ಶಿಲ್ಪಿಗಳ /ಕಾರ್ಮಿಕರ ಹೆಸರುಗಳು ಹೆಚ್ಚು ತಿಳಿದುಬರುವುದಿಲ್ಲ. ಒಂದೆರೆಡು ಶಾಸನಗಳಲ್ಲಿ ನಾಗೋಜಚಾರ್ಯ ನೆಂಬುವನು ಈ ದೇವಾಲಯಗಳ ಮುಖ್ಯ ವಾಸ್ತುಶಿಲ್ಪಿ ಎಂದು ತಿಳಿದುಬಂದರೂ, ನಿರ್ಮಾಣ ಕಾರ್ಯವು ಒಬ್ಬನಿಂದ ಸಾಧ್ಯವಾಗದಿರುವ ಕಾರಣ ಆತನೊಬ್ಬನನ್ನೇ 'ಶಿಲ್ಪಿ' ಎಂದು ಕರೆಯಲು ಸಾಧ್ಯವಾಗುವುದಿಲ್ಲ. ದಂತಕತೆಗಳ ಪ್ರಕಾರ ಜಕ್ಕಣಾಚಾರ್ಯ ಮತ್ತು ಡಕ್ಕಣಾಚಾರ್ಯ ಎಂಬುವವರೂ ಇದ್ದರೆಂದು ತಿಳಿದು ಬರುತ್ತದೆ. ಇದಕ್ಕೆ ಯಾವುದೇ ಪುರಾವೆಗಳು ದೊರೆತಿಲ್ಲ. ದಕ್ಷಿಣದಿಂದ ಬಂದಂತಹ ಆಚಾರ್ಯರು ದಕ್ಷಿಣಾಚಾರ್ಯರಾಗಿ ನಂತರ ಡಕ್ಕಣಾಚಾರ್ಯ ಎಂಬ ರೂಪ ತಳೆದಿರಬಹುದೆಂಬ ಊಹೆಯೂ ಇದೆ. ಕೆಲವು ಶಿಲ್ಪಗಳ ಮೇಲ್ಭಾಗದಲ್ಲಿ ಮತ್ತು ಕೆಳಗಡೆ ಶಿಲ್ಪಿಗಳ ಹೆಸರುಗಳು ಕಂಡುಬಂದಿರುತ್ತದೆ. ಮಾಬ, ಮಾರಿಬಲಕಿ, ಬೋಚಣ, ಮಲ್ಲೋಜ, ದಾಸೋಜ, ಚವಣ ಹಾಗೂ ಕಾಲಿದಾಸೀ ಎಂಬ ಹೆಸರುಗಳು ಕಂಡುಬಂದಿವೆ. ಇವರಲ್ಲ್ಲಿ 'ಕಾಲಿದಾಸೀ' ಯು ಶಿಲ್ಪಗಾರ್ತಿ ಎನ್ನುವುದು ವಿಶೇಷ ವಿಷಯ. ಹೆಂಗಸರೂ ಶಿಲ್ಪಕಲೆಯಲ್ಲಿ ಪ್ರವೀಣರಾಗಿದ್ದರು ಮತ್ತು ಅವರಿಗೆ ಉತ್ತಮ ಪ್ರೋತ್ಸಾಹವೂ ಇತ್ತೆಂಬುದಕ್ಕೆ ಇದು ಒಳ್ಳೆಯ ನಿದರ್ಶನ. ಈ ದೇವಾಲಯದ ಮುಖ್ಯದ್ವಾರವೊಂದರ ಮೇಲೆ ಇಂದಿಗೂ ಕಾಲಿದಾಸಿಯು ಗೇದ ಮುಖತೋರಣ ಎನ್ನುವ ವಾಕ್ಯವನ್ನು ಕಾಣಬಹುದು.
ಶೈಲಿ
ಹೊಯ್ಸಳ ಶಿಲ್ಪಕಲೆ ದ್ರಾವಿಡ ಶೈಲಿ ಮತ್ತು ಆರ್ಯ ಶೈಲಿಗಳೆರಡರ ಗುಣಗಳನ್ನೂ ತನ್ನದಾಗಿಸಿಕೊಂಡಿದೆ. ಈ ಶೈಲಿಯನ್ನು ವೇಸರ ಅಥವಾ ಹೊಯ್ಸಳ ಶೈಲಿ ಎಂದೂ ಕರೆಯಲಾಗುತ್ತಿದೆ. ಹೊಯ್ಸಳರ ಎಲ್ಲ ದೇವಾಲಯಗಳು ನಕ್ಷತ್ರಾಕಾರದ ಜಗತಿಯನ್ನು ಒಳಗೊಂಡಿರುತ್ತದೆ. ದೇವಾಲಯದ ಪೂರ್ವಭಾಗದಲ್ಲಿ ಉತ್ತಮ ಗಾಳಿ ಬೆಳಕು ದೊರೆಯಲು ಬೆಳಕಿಂಡಿಗಳು ಮತ್ತು ಅಲ್ಲಲ್ಲಿ ಕಂಬಗಳನ್ನು ಜೋಡಿಸಿ ಕಿಟಕಿಗಳನ್ನು ಮಾಡಿರುತ್ತಾರೆ. ಪಶ್ಚಿಮ ಭಾಗವು ಪೂರ್ಣವಾಗಿ ಕಲಾಕೃತಿಗಳಿಂದ ತುಂಬಿರುತ್ತದೆ. ಪ್ರದಕ್ಷಿಣೆಯ ಪಥದದಲ್ಲಿ ದೇವಾಲಯವನ್ನು ನೋಡಿಕೊಂಡು ಹೊರಟಾಗ ಅರಿವನ ಭಂಡಾರವೆ ದೊರೆಯುವುದರಲ್ಲಿ ಸಂಶಯವಿಲ್ಲ. ಇವರ ದೇವಾಲಯಗಳು ಮುಖ್ಯವಾಗಿ ನಾಲ್ಕು ಭಾಗಗಳನ್ನು ಒಳಗೊಂಡಿರುತ್ತದೆ. ಮೂಲ ದೇವರ ಮೂರ್ತಿಯಿರುವ ಜಾಗವು ಗರ್ಭಗೃಹ, ನಂತರದ ಸ್ಥಳ ಶುಕನಾಸಿ ಅಥವಾ ಅಂತರಾಳ, ಮೂರನೆಯದು ನವರಂಗ ಅಥವಾ ಸಭಾಮಂಟಪ ಮತ್ತು ನಾಲ್ಕನೆಯದು ವಾಹನ ಮಂಟಪ.ಗರ್ಭಗುಡಿಯಲ್ಲಿ ಸಂಬಂಧಿಸಿದ ದೇವರ ಮೂಲವಿಗ್ರಹವಿರುತ್ತದೆ. ಅಂತರಾಳ ಅಥವಾ ಶುಕನಾಸಿಯು ವಿಶೇಷ ಪ್ರಾರ್ಥನೆಗೆ, ರಾಜರಿಗೆ, ದೇವಾಲಯಕ್ಕೆ ಸಂಬಂಧಪಟ್ಟ ಧಾರ್ಮಿಕ ಅಧಿಕಾರಿಗಳು ಪ್ರಾರ್ಥನೆ ಸಲ್ಲಿಸಲು ಮತ್ತು ಉತ್ಸವ ದೇವರುಗಳನ್ನು ಇಟ್ಟು ಪೂಜಿಸುವ ಸ್ಥಳವಾಗಿರುತ್ತದೆ. ಸಭಾಮಂಟಪ ಅಥವಾ ನವರಂಗವು ಸಾರ್ವಜನಿಕರ ಬಳಕೆಗೆ ಮುಕ್ತವಾಗಿರುತ್ತದೆ. ನವರಂಗ ಮಂಟಪವು ಸಾಂಸ್ಕೃತಿಕ ಚಟುವಟಿಕೆಗಳನ್ನು ನೆಡೆಸಲು, ವಿಶೇಷ ಸಭೆಗಳನ್ನು ನೆಡೆಸುವುದಕ್ಕಾಗಿ ರಚನೆಯಾಗಿರುತ್ತದೆ. ವಾಹನ ಮಂಟಪದಲ್ಲಿ ಸಂಬಧಿಸಿದ ದೇವರ ವಾಹನವನ್ನು ಕೆತ್ತಿರಿಸಲಾಗಿರುತ್ತದೆ. ಉದಾ: ಶಿವನಿಗೆ ನಂದಿಯು ವಾಹನವಾದರೆ ವಿಷ್ಣುವಿನ ಮುಂದೆ ಗರುಡನ ಮೂರ್ತಿಯಿರುತ್ತದೆ.
ಜೇಮ್ಸ್ ಪೀಸ್
ಮುಖ್ಯ ರಚನೆಗಳು
• ಮರೆತುಹೋದ ಎಲೆಗಳು (ಆಂಗ್ಲ: Forgotten Leaves)
• ಓಬೋ ಸೊನಾಟಾ (ಆಂಗ್ಲ: Oboe Sonata)
ಹೊಯ್ಸಳೇಶ್ವರ ದೇವಸ್ಥಾನ
ಹೊರನೋಟ
ಬೇಲೂರು ಒಳನೋಡು ಹಳೇಬೀಡನ್ನು ಹೊರನೋಡು ಎಂಬ ನಾಣ್ಣುಡಿಯಂತೆ ಹಳೇಬೀಡಿನ ದೇವಾಲಯವು ಹೊರನೋಟಕ್ಕೆ ಹೆಚ್ಚು ಪ್ರಸಿಧ್ಧಿಯಾಗಿದೆ. ದೇವಾಲಯದ ಪ್ರದಕ್ಷಿಣಾಪಥದಲ್ಲಿ ೧೫ ಸಾವಿರಕ್ಕೂ ಹೆಚ್ಚಿನ ಶಿಲ್ಪಗಳನ್ನು ಕಾಣಬಹುದು. ಒಂದೊಂದರಲ್ಲೂ ಸೂಕ್ಷ್ಮ ಕುಸುರಿ ಕೆಲಸದ ಜೊತೆಗೆ ಪೌರಾಣಿಕ, ಸಾಮಾಜಿಕ ಮತ್ತು ಅಂದಿನ ನಾಗರಿಕತೆಯನ್ನು ಹೇಳುವ ಅನೇಕ ಕಲಾಕೃತಿಗಳನ್ನು ನೋಡಬಹುದು. ಒಳಭಾಗದಲ್ಲಿ ಇನ್ನೂ ಹೆಚ್ಚಿನ ಕುಸುರಿ ಕೆಲಸವಿರುವ ವಿಗ್ರಹಗಳಿದ್ದು ಹೊರಭಾಗಕ್ಕೆ ಹೋಲಿಸಿದರೆ ಕಡಿಮೆಸಂಖ್ಯೆಯಲ್ಲಿದೆ. ದೇವಾಲಯಕ್ಕೆ ನಾಲ್ಕು ಮುಖ್ಯ ಹೆಬ್ಬಾಗಿಲುಗಳಿದ್ದು ಎಲ್ಲ ಬಾಗಿಲುಗಳಲ್ಲೂ ಮಕರ ತೋರಣ ವನ್ನು ಕೆತ್ತಲಾಗಿದೆ. ನಾಲ್ಕು ಬಾಗಿಲುಗಳಲ್ಲೂ ಸುಂದರ ಕೆತ್ತನೆಯುಳ್ಳ ದ್ವಾರಪಾಲಕ ರನ್ನು ನಿಲ್ಲಿಸಲಾಗಿದೆ. ಇದಲ್ಲದೆ ಗಜಾಸುರ ಮರ್ದನ, ಗೋವರ್ಧನ ಗಿರಿಧಾರಿ, ಗಜೇಂದ್ರಮೋಕ್ಷ, ರಾಮಾಯಣ, ಮಹಾಭಾರತ ಮುಂತಾದ ಅನೇಕ ಪುರಾಣ ಕಥೆಗಳು, ಇತಿಹಾಸದ ತುಣುಕುಗಳು ಕಂಡುಬರುತ್ತದೆ. ಹೊಯ್ಸಳರ ಕಾಲದಲ್ಲಿ ದೇವಾಲಯದ ದಕ್ಷಿಣದ ಬಾಗಿಲು ರಾಜದ್ವಾರವಾಗಿತ್ತು. ಅರಮನೆಯ ಅವಶೇಷಗಳೂ ದಕ್ಷಿಣ ದಿಕ್ಕಿಗೆ ಇರುವುದರಿಂದ ದಕ್ಷಿಣದ ಬಾಗಿಲನ್ನು ಪ್ರವೇಶಕ್ಕೆ ಇಟ್ಟುಕೊಂಡಿದ್ದರೆಂದು ಊಹಿಸಬಹುದು. ರಾಜದ್ವಾರದ ಮುಂಭಾಗದಲ್ಲಿ ದೊಡ್ಡ ಗಣಪತಿಯ ವಿಗ್ರಹ ಮತ್ತು ಹೊಯ್ಸಳ ಲಾಂಛನವನ್ನು ಕಡೆದಿರಿಸಲಾಗಿದೆ. ದೇವಾಲಯದ ಪ್ರಾಕಾರವು ವಿಶಾಲವಾಗಿದ್ದು ಎತ್ತರದ ಜಗತಿಯನ್ನು ಹೊಂದಿದೆ. ಹೊರಭಿತ್ತಿಯಲ್ಲಿ ಹನ್ನೊಂದು ಸಾಲುಗಳಿದ್ದು, ಕೆಳಗಿನಿಂದ ಮೊದಲ ನಾಲ್ಕೈದು ಸಾಲುಗಳು ಆನೆ, ಕುದುರೆ, ಸಿಂಹ, ಹಂಸ ಮತ್ತು ಬಳ್ಳಿಯ ಕೆತ್ತೆನೆಯನ್ನು ಹೊಂದಿದೆ. ನಂತರ ಪುರಾಣ, ಇತಿಹಾಸ ಗಳನ್ನು ಹೇಳುವ ಶಿಲ್ಪಗಳ ಸಾಲಿದ್ದು ಕೊನೆಯ ಸಾಲಿನಲ್ಲಿ ಕಾಮಸೂತ್ರದ ವಿವಿಧ ಭಂಗಿಗಳನ್ನು ತೋರಿಸುವ ಚಿತ್ರಗಳಿವೆ. ಎಲ್ಲದರಲ್ಲೂ ತುಂಬ ನಾಜೂಕಿನ ಕೆಲಸವಿದೆ. ಪುರುಷಾರ್ಥಗಳಾದ ಧರ್ಮ, ಅರ್ಥ, ಕಾಮ ಗಳನ್ನು ಅರಿತು ಮುನ್ನಡೆಯಲು ಅಂದಿನ ಕಾಲದಲ್ಲೇ ವಿವರವಾಗಿ ಕಲಾಕೃತಿಗಳ ಮೂಲಕ ತಿಳಿಸಿದ್ದಾರೆ ಎನ್ನಬಹುದು. ಹೊರಭಾಗದಲ್ಲಿ ಎರಡು ದೊಡ್ಡ ನಂದಿಯ ವಿಗ್ರಹವನ್ನೂ ನೋಡಬಹುದು. ಎರಡರಲ್ಲೂ ನಾಜೂಕಿನ ಕುಸುರಿ ಕೆಲಸಗಳನ್ನು ಗಮನಿಸಬಹುದು. ದೇವಾಲಯಕ್ಕೆ ಅಂದವನ್ನು ಹೆಚ್ಚಿಸುವ ಶಿಖರವು ಅನೇಕ ವರುಷಗಳ ಹಿಂದೆಯೇ ಕುಸಿದು ಬಿದ್ದು ಹೋಗಿದ್ದು ಈಗ ಶಿಖರದ ಕುರುಹುಗಳಷ್ಟೇ ಉಳಿದಿದೆ. ದೇವಾಲಯದ ಶಿಲ್ಪಕಲೆಯ ಸೊಬಗನ್ನು ಕಣ್ಣಾರೆಕಂಡು ಸವಿಯುವುದೇ ಅತ್ಯುತ್ತಮವಾದುದು.
ಒಳನೋಟ
ದೇವಾಲಯಕ್ಕೆ ನಾಲ್ಕು ಬಾಗಿಲುಗಳಿದ್ದು ಪೂರ್ವಕ್ಕೆ ಎರಡು ಮತ್ತು ಉತ್ತರ-ದಕ್ಷಿಣವಾಗಿ ಒಂದೊಂದು ಬಾಗಿಲಿದೆ. ಉತ್ತರದ ಬಾಗಿಲಿನಿಂದ ದಕ್ಷಿಣಕ್ಕಿರುವ ಅಂತರವು ೧೬೦ ಅಡಿ. ಪೂರ್ವ-ಪಶ್ಚಿಮವಾಗಿ (ಗರ್ಭಗುಡಿಯ ಗೋಡೆಯವರೆಗೆ) ೧೨೨ ಅಡಿ ಉದ್ದವಿದೆ. ದೇವಾಲಯದ ಒಳಭಾಗದಲ್ಲಿ ಸುಮಾರು ೧೦೮ ಕಂಬಗಳಿದ್ದು ಒಂದೊಂದು ಕಂಬದಲ್ಲೂ ಒಂದೊಂದು ಬಗೆಯ ಚಿತ್ರಗಳಿವೆ. ಪ್ರ್ತಿಯೊಂದು ಕಂಬವೂ ಐದು ಕಲ್ಲುಗಳಿಂದ ನಿರ್ಮಿಸಲ್ಪಟ್ಟಿದ್ದು 'ಪಂಚಶಿಲಾ ಸ್ಥಂಭ' ವೆಂದು ಶಾಸನಗಳಲ್ಲಿ ಹೇಳಲ್ಪಟ್ಟಿದೆ. ಒಂದೇ ಜಗತಿಯ ಮೇಲೆ ಎರಡು ಮುಖ್ಯ ಗರ್ಭಗುಡಿಗಳಿದ್ದು ಇದನ್ನು ದ್ವಿ -ಕೂಟ ಎಂದು ಕರೆಯಲಾಗಿದೆ. ರಾಜ ವಂಶದ ಹೆಸರಿನಲ್ಲಿ ಸ್ಥಾಪನೆಯಾಗಿರುವ ಹೊಯ್ಸಳೇಶ್ವರ ಗರ್ಭಗುಡಿಯ ಜೊತೆಗೆ ಶಾಂತಲೇಶ್ವರ ಅಥವಾ ಪಾಂಡುಕೇಶ್ವರ ಎಮ್ದು ಕರೆಯಲಾಗುವ ಮತ್ತೊಂದು ಗುಡಿಯೂ ಇದೆ. ಶಾಂತಲೇಶ್ವರ ಎನ್ನುವ ಹೆಸರು ಹೇಗೆ ಬಂದಿದೆ ಎಂಬುದಕ್ಕೆ ಇಲ್ಲಿಯವರೆವಿಗೂ ಯಾವುದೇ ಆಧಾರಗಳೂ ದೊರೆತಿಲ್ಲ. ಬೇಲೂರಿನ ದಿಡ್ಡಿಬಾಗಿಲಿನಲ್ಲಿ ಇರುವ ಶಿಲಾಶಾಸನದಲ್ಲಿ ಪಾಂಡುಕೇಶ್ವರ ದೇವರು ಎಂಬ ಉಲ್ಲೇಖವು ಮಾತ್ರ ಕಂಡುಬರುತ್ತದೆ. ಆದರೂ, ಜನಪದದಲ್ಲಿ ಹೊಯ್ಸಳೇಶ್ವರ ದೇವರ ಪಕ್ಕದಲ್ಲಿರುವುದು ಶಾಂತಲೇಶ್ವರ ದೇವರು ಮತ್ತು ಈ ಗುಡಿಯನ್ನು ರಾಣಿ ಶಾಂತಲಾದೇವಿಯ ನೆನಪಿಗಾಗಿ ನಿರ್ಮಿಸಿದ್ದಾರೆಂಬ ಪ್ರತೀತಿಯು ಇಂದಿಗೂ ಬಳಕೆಯಲ್ಲಿದೆ. ಎರಡು ಶಿವಲಿಂಗಗಳೂ ಗಾತ್ರ ಮತ್ತು ಎತ್ತರದಲ್ಲಿ ಒಂದೇ ಸಮನಾಗಿದ್ದು ಸುಮಾರು ೫ ಅಡಿ ಎತ್ತರವಿದೆ. ಹೊಯ್ಸಳರ ಕಾಲದಲ್ಲಿ ಓಟ್ಟು ೮೪ ಶಿಲಾಬಾಲಿಕೆ ಗಳನ್ನು ನಿರ್ಮಿಸಿದ್ದರಂತೆ. ಆದರೆ, ಈಗ ಉಳಿದಿರುವುದು ೧೪ ಮಾತ್ರ. ಕಂಬವೊಂದಕ್ಕೆ ೪ ಶಿಲಾಬಾಲಿಕೆಯರ ವಿಗ್ರಹಗಳನ್ನು ಜೋಡಿಸಿದ್ದರೆಂದು ಕಂಡುಬರುತ್ತದೆ. ಒಳಭಾಗದ ದ್ವಾರಪಾಲಕರ ಆಭರಣುಗಳು ಮತ್ತು ಇತರ ವಿಗ್ರಹಗಳ ಕುಸುರಿ ಕೆತ್ತನೆಯು ಮನಸೂರೆಗೊಳ್ಳುತ್ತದೆ. ಹೊಯ್ಸಳರ ಕಾಲದಲ್ಲಿ ಸಂಪ್ರದಾಯದಂತೆ ಪೂಜಾದಿಗಳು-ಮಹೋತ್ಸವಗಳು ನೆಡೆದಿರುವ ಬಗ್ಗೆ ಹಲವು ಶಾಸನಗಳಲ್ಲಿ ಉಲ್ಲೇಖವಿದೆ. ಅವರ ನಂತರದಲ್ಲಿ ಯಾವ ದಾಖಲೆಗಳೂ ದೊರೆಯುವುದಿಲ್ಲ. ಹದಿನೆಂಟನೆಯ ಶತಮಾನದ ಶಾಸನವೊಂದರಲ್ಲಿ ಮತ್ತೆ ಮಹೋತ್ಸವಗಳು ಆರಂಭವಾಗಿರುವ ಬಗ್ಗೆ ಉಲ್ಲೇಖವಿದ್ದು, ಅಂದಿನಿಂದಲೇ ಎರಡೂ ದೇವರಿಗೆ ಪೂಜಾದಿಗಳು ಮತ್ತೆ ಆರಂಭವಾಗಿರಬಹುದೆಂದು ಊಹಿಸಲಾಗಿದೆ. ಮುಖ್ಯ ದೇವಾಲಯವಾದ ಹೊಯ್ಸಳೇಶ್ವರ ದೇವರಿಗೆ ಇಂದಿಗೂ ವಾರ್ಷಿಕ ಉತ್ಸವಗಳೂ ವಿಶೇಷ ಪೂಜಾದಿಗಳು ನೆಡೆದುಕೊಂಡು ಬರುತ್ತಿದೆ. ಒಳಭಾಗದಲ್ಲಿ ಎರಡು ಗರ್ಭಗುಡಿಗಳು, ಎರಡು ಶುಕನಾಸಿ(ಅಂತರಾಳ), ಎರಡು ನವರಂಗ ಹಾಗೂ ಎರಡು ನಂದಿ ಮಂಟಪಗಳಿರುವುದರಿಂದ ಈ ದೇವಾಲಯವನ್ನು ಜೋಡಿ ದೇವಾಲಯವೆಂದು ಕರೆಯಲಾಗುತ್ತಿದೆ. ಹೊಯ್ಸಳ ದೇವಾಲಯಗಳಲ್ಲಿ ಸಹಸ್ರಾರು ಸುಂದರ ಕೆತ್ತನೆಗಳನ್ನು ಕಾಣಬಹುದು. ರಾಮಾಯಣ ಮಹಾಭಾರತಗಳ ದೃಶ್ಯಗಳು, ಸುಂದರ ನರ್ತಿಸುವ ಶಿಲಾಬಾಲಿಕೆಯರಿಂದ ಕೂಡಿದ ಈ ದೇವಾಲಯಗಳು ಹೊಯ್ಸಳ ಸಾಮ್ರಾಜ್ಯ ಬಿಟ್ಟು ಹೋದ ಮುಖ್ಯ ಸಂಪ್ರದಾಯ.
ಜೇಮ್ಸ್ ಪೀಸ್
ಮುಖ್ಯ ರಚನೆಗಳು
• ಬ್ಯಾಲಡ್ (ಆಂಗ್ಲ: Ballade)
• ಉತ್ಸವದ ಮೆರವಣಿಗೆ - ೧ (ಆಂಗ್ಲ: Ceremonial March No.1)
ಹೊಯ್ಸಳೇಶ್ವರ ದೇವಸ್ಥಾನ
ನಿರ್ವಹಣೆ
ದೇವಾಲಯಕ್ಕೆ ಇಂದು ಉತ್ತರದ ಬಾಗಿಲಿನಿಂದ ಪ್ರವೇಶವನ್ನು ಕಲ್ಪಿಸಲಾಗಿದೆ. ಈಗಿರುವ ಹಳೇಬೀಡು ಉತ್ತರಕ್ಕೇ ಹೆಚ್ಚು ಬೆಳೆದಿರುವುದರಿಂದ ಈ ವ್ಯವಸ್ಥೆಯಿದೆ. ಶುಧ್ಧ ಕುಡಿಯುವ ನೀರಿನ ವ್ಯವಸ್ಥೆ ಮತ್ತು ಆಧುನಿಕ ಮಾದರಿಯ ಶೌಚಾಲಯವೂ ಇಲ್ಲಿದೆ. ದೇವಾಲಯದ ಒಟ್ಟು ವಿಸ್ತೀರ್ಣ ೪ ಎಕರೆಗಳಿಷ್ಟಿದೆ. ಇದಲ್ಲದೆ ದೇವಾಲಯಕ್ಕೆ ಹೊಂದಿಕೊಂಡೇ ಇರುವ ಸುಂದರ ಉದ್ಯಾನವನದ ವಿಸ್ತೀರ್ಣ ಸುಮಾರು ೧೨ ಎಕರೆಗಳಷ್ಟಿದೆ. ಉದ್ಯಾನವನದಲ್ಲಿ ಹಸಿರು ಹುಲ್ಲಿನ ಜೊತೆಗೆ ವಿವಿಧ ಜಾತಿಯ ಹೂಗಿಡಗಳನ್ನೂ ಬೆಳೆಸಲಾಗಿದೆ. ತೋಟದ ಅಂಚಿನಲ್ಲಿ ತೆಂಗಿನ ಮರಗಳು ಹಾಗೂ ಮಾವಿನ ತೋಪನ್ನೂ ನೋಡಬಹುದು. ೧೯೫೨ ನೆಯ ಇಸವಿಯಲ್ಲಿ ಕೇಂದ್ರಸರ್ಕಾರವು ಈ ದೇವಾಲಯವನ್ನು ರಾಷ್ಟ್ರೀಯ ಸ್ಮಾರಕ ಎಂದು ಘೋಷಿಸಿದೆ. ಅಲ್ಲಿಂದಲೂ ಈ ದೇವಾಲಯದ ನಿರ್ವಹಣೆಯನ್ನು ಭಾರತೀಯ ಪುರಾತತ್ವ ಸರ್ವೇಕ್ಷಣಾ ಇಲಾಖೆಯು ನೋಡಿಕೊಳ್ಳುತ್ತಿದೆ. ಸ್ಮಾರಕಗಳ ರಕ್ಷಣೆಗಾಗಿಯೇ ಮಾಡಿರುವ ಕಾನೂನಿನಂತೆ ಐದು ವರುಷಗಳಿಗೊಮ್ಮೆ ಇಡೀ ದೇವಾಲಯವನ್ನು ರಾಸಾಯನಿಕಗಳಿಂದ ಸ್ವಚ್ಛಗೊಳಿಸಲಾಗುತ್ತದೆ. ಧಾರ್ಮಿಕ ವಿಧಿಗಳು ಮತ್ತು ಪೂಜಾದಿಗಳಿಗೆ ಸಂಬಂದಿಸಿದ್ದನ್ನು ಕರ್ನಾಟಕ ಸರ್ಕಾರದ ಧಾರ್ಮಿಕ ದತ್ತಿ ಇಲಾಖೆಯು ನೋಡಿಕೊಳ್ಳುತ್ತಿದೆ. ಸಹಾಯಕ ಪುರಾತತ್ವತಜ್ಞರ ಕಚೇರಿಯೂ ಇಲ್ಲಿದೆ. ಈಗ ಉದ್ಯಾನವನವಿರುವ ಪ್ರದೇಶವು ಹೊಯ್ಸಳರ ಕಾಲದಲ್ಲಿ ಪ್ರಾಕಾರ, ಪಾಕಶಾಲೆ ಮುಂತಾದವುಗಳನ್ನು ಒಳಗೊಂಡಿದ್ದಿರಬಹುದೆಂದು ಊಹಿಸಲಾಗಿದೆ. ಈಗಿನ ಕಾಲದ ದೃಷ್ಯವು ಬಹುತೇಕ ಬ್ರಿಟೀಶರ ಕಾಲದ ನಿರ್ವಹಣೆಯನ್ನೇ ಹೋಲುತ್ತದೆ. ಸ್ಮಾರಕಗಳ ರಕ್ಷಣೆಗೆಂದು ಇರುವ ಕಾನೂನನ್ನು ಸರ್ಕಾರವು ಕಟ್ಟುನಿಟ್ಟಾಗಿ ಜಾರಿಗೊಳಿಸಿದ್ದು ಯಾವುದೇ ಸಾರ್ವಜನಿಕರು ಯಾವುದೇ ವಿಗ್ರಹವನ್ನು ಮುಟ್ಟುವುದು, ಕುಟ್ಟುವುದು, ವಿರೂಪಗೊಳಿಸುವುದು ಮುಂತಾದವುಗಳನ್ನು ನಿರ್ಭಂಧಿಸಿದೆ. ಈ ದೇವಾಲಯವು ನಿಯಂತ್ರಿತ ಪ್ರದೇಶದ ವ್ಯಾಪ್ತಿಯಲ್ಲಿ ಬರುವುದರಿಂದ ಕಾನೂನು ಬಾಹಿರ ಚಟುವಟಿಕೆಗಳಿಗೆ ದಂಡವಿಧಿಸುವುದು ಅಥವಾ ಐದು ವರುಷಗಳ ಜೈಲು ಶಿಕ್ಷೆಯನ್ನು ನೀಡುವ ನೀತಿಸಂಹಿತೆಯೂ ಜಾರಿಯಲ್ಲಿದೆ. ಇದಕ್ಕೆ ಸಂಬಧಪಟ್ಟ ವಿವರಣೆಯ ಫಲಕಗಳನ್ನೂ ಅಲ್ಲಲ್ಲಿ ಅಳವಡಿಸಲಾಗಿದೆ. ಹೆಚ್ಚಿನ ಭದ್ರತೆಗಾಗಿ ಕಾಯಂ ಕೇಂದ್ರ ಮೀಸಲು ಪಡೆಯನ್ನು ನಿಯೋಜಿಸಲಾಗಿದೆ. ಇತ್ತೀಚೆಗೆ ಉಪಗ್ರಹ ನಿಯಂತ್ರಿತ ಪರಿವೀಕ್ಷಣಾ ಕ್ಯಾಮೆರಾಗಳನ್ನು ಅಳವಡಿಸಲಾಗಿದೆ. ಇಂತಹ ರಾಷ್ಟ್ರೀಯ ಸ್ಮಾರಕಗಳನ್ನು ರಕ್ಷಿಸುವುದು ಎಲ್ಲರ ಕರ್ತವ್ಯವಾಗಿದೆ.
ದೇವಾಲಯದ ಇನ್ನಿತರ ಆಕರ್ಷಣೆಗಳು ಹೀಗಿವೆ.
ಜೇಮ್ಸ್ ಪೀಸ್
ಮುಖ್ಯ ರಚನೆಗಳು
• ಉತ್ಸವದ ಮೆರವಣಿಗೆ - ೨ (ಆಂಗ್ಲ: Ceremonial March No.2)
• ಶರತ್ಕಾಲದ ಚಿನ್ನ (ಆಂಗ್ಲ :Autumn Gold)
ಹೊಯ್ಸಳೇಶ್ವರ ದೇವಸ್ಥಾನ
ವಸ್ತುಸಂಗ್ರಹಾಲಯ
ದೇವಾಲಯದ ಈಶಾನ್ಯ ದಿಕ್ಕಿನಲ್ಲಿ ವಸ್ತುಸಂಗ್ರಹಾಲಯವನ್ನು ನಿರ್ಮಿಸಲಾಗಿದೆ. ಉತ್ಖನನ(ಹುಡುಕಿ ತೆಗೆಯುವುದು)ದ ಸಂದರ್ಭದಲ್ಲಿ ಸಿಕ್ಕಿರುವ ಅನೇಕ ವಿಗ್ರಹಗಳನ್ನು ಅವುಗಳ ವಿವರಣೆಯೊಂದಿಗೆ ಇಲ್ಲಿ ಸಂರಕ್ಷಿಸಿಡಲಾಗಿದೆ. ದೇವಾಲಯದ ನಿರ್ಮಾಣಕ್ಕೆ ಬಳಸಿರಬಹುದಾದ ಅನೇಕ ಆಯುಧಗಳನ್ನೂ ಸಹ ಇಲ್ಲಿ ನೋಡಬಹುದು. ಒಂದೆರೆಡು ತಾಮ್ರಶಾಸನಗಳು ಮತ್ತು ಹಲವಾರು ಶಿಲಾಶಾಸನಗಳಿವೆ. ೮ ಕ್ಕೂ ಹೆಚ್ಚು ಮಾಸ್ತಿಕಲ್ಲುಗಳಿವೆ. ೫ ವೀರಗಲ್ಲುಗಳನ್ನು ಸಂರಕ್ಷಿಸಿಡಾಲಾಗಿದೆ. ಹೊಯ್ಸಳರ ಕಾಲದ ತಾಮ್ರದ ಮತ್ತು ಚಿನ್ನದ ನಾಣ್ಯಗಳನ್ನು ಅವುಗಳು ದೊರೆತಿರುವ ಮತ್ತು ಮೂಲಕಾಲವನ್ನು ನಮೂದಿಸಿ ಇಡಲಾಗಿದೆ. ಹೊಯ್ಸಳರ ರಾಜವಂಶಾವಳಿಯ ಚಿತ್ರಣವೂ ಇಲ್ಲಿದೆ. ರಾಜಧಾನಿಯಾಗಿದ್ದ ದೋರಸಮುದ್ರದ ಸಂಪೂರ್ಣ ಮ್ಯಾಪ್ ಕೂಡಾ ಇಲ್ಲಿದೆ. ಅಂದಿನ ಕಾಲದ ದಿನ ಬಳಕೆಯ ವಸ್ತುಗಳನ್ನೂ ಇಲ್ಲಿ ನೋಡಬಹುದು.
ಜೇಮ್ಸ್ ಪೀಸ್
ಮುಖ್ಯ ರಚನೆಗಳು
• ಶಾಶ್ವತ ಗೀತೆ (ಆಂಗ್ಲ: Eternal Song)
ಹೊಯ್ಸಳೇಶ್ವರ ದೇವಸ್ಥಾನ
ವಸ್ತುಸಂಗ್ರಹಾಲಯ
ದೇವಾಲಯದ ಹಲವು ವಿಗ್ರಹಗಳು ಕಿಡಿಗೇಡಿಗಳ ಪುಂಡಾಟಕ್ಕೆ ಸಿಲುಕಿ ಮೂಲಸ್ವರೂಪವನ್ನು ಕಳೆದುಕೊಂಡಿದ್ದರೂ ತನ್ನ ಕಲೆಯ ಸೊಬಗಿನಿಂದ ನೋಡುಗರನ್ನು ಮರುಳುಮಾಡುತ್ತದೆ.
ಉಲ್ಲೇಖನಗಳು
ಮಾಹಿತಿ ಮೂಲ: ‌ಎಪಿಗ್ರಾಫಿಕಾ ಕರ್ನಾಟಕ.
ವರ್ಗ:ದೇವಾಲಯಗಳು ವರ್ಗ:ಹಾಸನ ಜಿಲ್ಲೆ ವರ್ಗ:ಕರ್ನಾಟಕದ ಪ್ರಮುಖ ಸ್ಥಳಗಳು ವರ್ಗ:ಪ್ರವಾಸಿ ತಾಣಗಳು ವರ್ಗ:ಐತಿಹಾಸಿಕ ಸ್ಥಳಗಳು
ಜೇಮ್ಸ್ ಪೀಸ್
ಮುಖ್ಯ ರಚನೆಗಳು
• ಏಕವ್ಯಕ್ತಿ ಪಿಯಾನೊದಿಂದ ೨೪ ಟ್ಯಾಂಗೊಗಳು
ಬಾಹ್ಯ ಕೊಂಡಿಗಳು
Souvenir de Buenos Aires (ಪಿಯಾನೋ), YouTube
Autumn Gold, YouTube
Lento Lacrimoso, YouTube
ಉಲ್ಲೇಖಗಳು
ವರ್ಗ:ಕಲಾವಿದರು
ಅಪೊಲೊ
ಅಪೊಲೊ ಗ್ರೀಕರ ಪುರಾಣೇತಿಹಾಸದಲ್ಲಿ ಕಂಡುಬರುವ ದೇವತಾವ್ಯಕ್ತಿ. ತಂದೆ ಜೂಪಿಟರ್ (ಜûೂಸ್), ತಾಯಿ ಲೆಟೊ. ಜೂಪಿಟರ್ ನ ಧರ್ಮಪತ್ನಿ ಹೀರಾ ಲೆಟೊಳನ್ನು ಅನೇಕ ರೀತಿಯ ಕಷ್ಟಗಳಿಗೀಡುಮಾಡಿದಳು. ಲೆಟೊ ಸಮುದ್ರದಲ್ಲಿ ತೇಲಿಬಂದು ಡೆಲಾಸ್ ದ್ವೀಪದಲ್ಲಿ ಅಪೊಲೊವಿಗೆ ಜನ್ಮವಿತ್ತಳು. ಓಲಿಫಸ್‍ನಿಂದ ಗಡಿಪಾರಾಗಿ, ದೊರೆ ಅಡ್‍ಮಿಟಸ್‍ನ ಕುರಿಗಳನ್ನು ಕಾಯುತ್ತಿದ್ದ ಅಪೊಲೊವಿಗೆ ಪ್ರಪಂಚದಾದ್ಯಂತ ಬೆಳಕನ್ನು ಬೀರುವ ಕೆಲಸವನ್ನು ಅವನ ತಂದೆ ವಹಿಸುವವರೆಗೂ ಆತ ಭೂಮಿಯಲ್ಲೆಲ್ಲ ಅಡ್ಡಾಡಿದ. ಇದರಿಂದಾಗಿ ಸೂರ್ಯನ ರಥವನ್ನು ಈತ ನಡೆಸಿ ಶಾಶ್ವತ ಯೌವನವನ್ನು ಗಳಿಸಿದ. ಅಪೊಲೊ ಗ್ರೀಕರ ಪುರಾಣಗಳಲ್ಲಿ ಯುದ್ಧ, ಭವಿಷ್ಯ, ಸಂಗೀತ, ಕಲೆ, ಔಷಧ ಮತ್ತು ಕಾವ್ಯದ ಅಧಿದೇವತೆಯಾಗಿ ಮರೆದಿದ್ದಾನೆ. ಇದಲ್ಲದೆ ನ್ಯಾಯ, ಪವಿತ್ರತೆ ಮುಂತಾದ ನೈತಿಕಗುಣಗಳ ಪ್ರತೀಕವಾಗಿ ವ್ಯಾಪಿಸಿದ್ದಾನೆ.
ಗ್ರೀಸ್ ಮತ್ತು ಅಯೋನಿಯ ಸಮೀಪದ ದ್ವೀಪಗಳಲ್ಲಿನ ಗ್ರಿಕ್ ಜನಾಂಗ ಬಂದು ನೆಲೆಸಿದ ತಾಣಗಳಲ್ಲೆಲ್ಲ ಅಪೊಲೊಮಂದಿರಗಳು ಸ್ಥಾಪಿತವಾದುವು. ಅನಂತರದಲ್ಲಿ ರೋಮನ್ನರೂ ಅಪೊಲೊಮಂದಿರಗಳನ್ನು ಕಟ್ಟಿದರು. ಅತ್ಯಂತ ದೊಡ್ಡದಾದ ಅಂಥದೊಂದು ಮಂದಿರ ಡೆಲ್ಫಿನಗರದಲ್ಲಿ ಸ್ಥಾಪನೆಯಾಯಿತು. ಇದು ಬಹಳ ಪ್ರಸಿದ್ಧವಾಗಿತ್ತು. ತಮ್ಮ ಸಾಮಾಜಿಕ ಹಾಗೂ ರಾಜಕೀಯ ಸಮಸ್ಯೆಗಳ ಬಗ್ಗೆ ಭವಿಷ್ಯವಾಣಿಯನ್ನು ನುಡಿದು, ಪರಿಹಾರಗಳನ್ನು ಆಪೊಲೊ ಸೂಚಿಸುತ್ತಾನೆಂದು ಗ್ರೀಕರು ನಂಬಿದ್ದರು. ಡೆಲ್ಫಿನಗರದಲ್ಲಿ ಅಪೋಲೊವಿನ ಗೌರವಾರ್ಥ ನಡೆಸಲಾಗುತ್ತಿದ್ದ ಪಂದ್ಯಗಳು ಅಂದಿನ ಒಲಿಂಪಿಕ್ ಪಂದ್ಯಗಳಷ್ಟೇ ಪ್ರಸಿದ್ಧವಾಗಿದ್ದುವು.
ಗ್ರೀಕರು ತಾವು ಹೋದೆಡೆಯಲ್ಲೆಲ್ಲ ತಮ್ಮ ಆರಾಧ್ಯದೇವ ಅಪೊಲೊವಿನ ಸುಂದರಮೂರ್ತಿಗಳನ್ನು ನಿರ್ಮಿಸಿ ಸ್ಥಾಪಿಸಿದರು. ಭಾರತದ ಗಾಂಧಾರಪ್ರದೇಶವನ್ನು ಪ್ರವೇಶಿಸಿದಾಗ ಅಲ್ಲಿಯೂ ಅವರು ಅಪೊಲೊವಿನ ಮೂರ್ತಿಗಳನ್ನು ನಿಲ್ಲಿಸಿದರು. ಅವೆಲ್ಲ ಇಂದು ನಾಶಗೊಂಡಿವೆ. ಸೂರ್ಯನ ಕಿರಣದಂತಿರುವ ಬಾಣವೊಂದನ್ನು ಕೈಯಲ್ಲಿ ಹಿಡಿದಿರುವ ಒಬ್ಬ ಸುಂದರ ಯುವಕನಂತೆ ಈತನ ಶಿಲಾ ಮೂರ್ತಿಯನ್ನು ಭವ್ಯಭವನಗಳ ಮೇಲೆ ಚಿತ್ರಿಸಲಾಗಿದೆ. ಇಂದು ಜಗತ್ತಿನಲ್ಲೇ ಅತ್ಯಂತ ಸುಂದರವಾದ ಅಪೊಲೊ ಮೂರ್ತಿಗಳು ರೋಮ್ ಮತ್ತು ವ್ಯಾಟಿಕನ್ ನಗರಳಲ್ಲಿ ಉಳಿದಿವೆ. ಹೋಮರನ ಈಲಿಯಡ್‍ನಲ್ಲೂ ಇವನ ಬಗ್ಗೆ ಉಲ್ಲೇಖವಿದೆ.
ಉಲ್ಲೇಖನಗಳು
ವರ್ಗ:ಗ್ರೀಕ್ ಇತಿಹಾಸ ವರ್ಗ:ಗ್ರೀಸ್
ಹರೇ ರಾಮ ಹರೇ ಕೃಷ್ಣ (ಚಲನಚಿತ್ರ)
ಹರೇ ರಾಮ ಹರೇ ಕೃಷ್ಣ 2011 ರ ಭಾರತೀಯ ಕನ್ನಡ ಭಾಷೆಯ ಚಲನಚಿತ್ರವಾಗಿದ್ದು, ಸಿವಿ ಅಶೋಕ್ ಕುಮಾರ್ ನಿರ್ದೇಶಿಸಿದ್ದಾರೆ, ಶ್ರೀ ಮುರಳಿ ಮತ್ತು ಪೂಜಾ ಗಾಂಧಿ ನಟಿಸಿದ್ದಾರೆ.
ಕಥಾವಸ್ತು
ಒಬ್ಬ ನಿರುದ್ಯೋಗಿ ಆನಂದ್ ಒಬ್ಬ ಅಧಿಕಾರಿಗೆ ಕೆಲಸಕ್ಕಾಗಿ ಲಂಚ ನೀಡುತ್ತಾನೆ, ಆದರೆ ಅವನಿಗೆ ಆ ಕೆಲಸ ಸಿಗದಿದ್ದಾಗ, ಆನಂದ್ ತಾನು ಪಾವತಿಸಿದ ಹಣವನ್ನು ಹಿಂತಿರುಗಿಸುವಂತೆ ಒತ್ತಾಯಿಸಿ ಉನ್ನತ ಅಧಿಕಾರಿಯನ್ನು ಸಂಪರ್ಕಿಸುತ್ತಾರೆ. ಅಧಿಕಾರಿಗಳು ಆತನನ್ನು ಬಂಧಿಸಿ ಕಂಬಿ ಹಿಂದೆ ಹಾಕುತ್ತಾರೆ.
ಸಮೀಕ್ಷೆ
ಚಿತ್ರಕ್ಕೆ ಬಂದ ವಿಮರ್ಶೆಗಳು ನಕಾರಾತ್ಮಕವಾಗಿದ್ದವು. ಇಂಡಿಯಾಗ್ಲಿಟ್ಜ್ ಮತ್ತು IBN ಲೈವ್ ಎರಡೂ ಚಲನಚಿತ್ರವನ್ನು ಟೀಕಿಸಿವೆ, ಇಂಡಿಯಾಗ್ಲಿಟ್ಜ್ ಹೀಗೆ ಹೇಳಿತು - "ಕಠಿಣ ಸ್ಪರ್ಧೆಯ ಮತ್ತು ವೇಗದ ಪೀಳಿಗೆಯ ಯುಗದಲ್ಲಿ ಬಸವನ ಹುಳುವಿನ ವೇಗದ ಚಿತ್ರಗಳು ನೀರಸ ವಿಧಾನದೊಂದಿಗೆ ' ಹರೇ ರಾಮ ಹರೇ ಕೃಷ್ಣ'ದಲ್ಲಿ ಕಂಡುಬರುತ್ತವೆ. ಗಲ್ಲಾಪೆಟ್ಟಿಗೆಯಲ್ಲಿ ರಾಮ ಮತ್ತು ಕೃಷ್ಣ ದೇವರುಗಳು ಮಾತ್ರ ಈ ರೀತಿಯ ಚಲನಚಿತ್ರಗಳನ್ನು ಉಳಿಸಬೇಕು."
ಬಾಹ್ಯ ಕೊಂಡಿಗಳು
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೨೦೧೧ ಕನ್ನಡಚಿತ್ರಗಳು